Pinaumayan an Aking Babayi Asin an Bungog | Buhay ni Jesus\nPINAUMAYAN NI JESUS AN AKI KAN BABAYI NA TUBONG FENICIA\nPINAUMAYAN NIYA AN SARONG LALAKI NA BUNGOG SAKA PÚLA\nPagkatapos na kondenaron ni Jesus an mga Fariseo huli sa saindang mga tradisyon na para man sana sa sadiri nindang kapakinabangan, naghali siya kaiba an mga disipulo. Nagpasiring siya sa rehiyon nin Tiro asin Sidon sa Fenicia, na dakul na kilometro an distansiya pa-norteng-sulnupan.\nNaghanap si Jesus nin madadagusan na harong pero habo niyang maaraman kan mga tawo na yaon siya duman. Alagad, dawa duman nariparo siya. Hinanap si Jesus nin sarong babaying Griego na namundag sa lugar na ini asin nagpuon na makimahirak: “Mahirak ka sa sakuya, Kagurangnan, Aki ni David. An aki kong babayi pinapasakitan kan demonyong nagsanib sa saiya.”—Mateo 15:22; Marcos 7:26.\nDai nahaloy, sinabihan si Jesus kan mga disipulo: “Pahalion mo na siya, ta sige siyang kurahaw sa likod ta.” Bilang simbag, ipinaliwanag ni Jesus an dahilan kan pagbaliwala niya sa babayi: “Dai ako isinugo sa kiisay man kundi sa nawawarang mga karnero sana kan nasyon nin Israel.” Pero dai puminundo an babayi. Nagdulok siya asin nagluhod ki Jesus, na nakikimahirak: “Kagurangnan, tabangi ako!”—Mateo 15:23-25.\nMinalataw na para purbaran an saiyang pagtubod, naggamit si Jesus nin ilustrasyon mapadapit sa negatibong pagmansay kan mga Judio sa mga tawong iba an nasyonalidad: “Bakong tama na kuanon an tinapay kan mga aki asin iapon iyan sa sadit na mga ido.” (Mateo 15:26) Kan sambiton ni Jesus an “sadit na mga ido,” ihinayag niya na nagmamalasakit siya sa bakong mga Judio. Siguradong narisa man iyan sa ekspresyon kan saiyang lalawgon asin tono nin boses.\nImbes na makulgan an buot, mapakumbabang nangatanusan an babayi manungod sa diskriminasyon kan mga Judio sa mga iba an nasyonalidad: “Iyo, Kagurangnan, pero an sadit bagang mga ido nagkakakan kan mga rakdag na nahuhulog hali sa lamesa kan mga kagsadiri sa sainda.” Nahiling ni Jesus na marahay an kamugtakan kan saiyang puso asin nagsabi: “O babayi, dakula an saimong pagtubod; mangyayari iyan sa saimo siring kan kamawutan mo.” (Mateo 15:27, 28) Asin nangyari nanggad iyan, dawa ngani mayo duman an aking babayi! Pagpuli kan babayi sa harong, naabutan niya an saiyang aking babayi na nakahigda sa higdaan asin biyo nang naumayan—“mayo na an demonyo”!—Marcos 7:30.\nHali sa rehiyon nin Fenicia, si Jesus asin an mga disipulo nagbaklay pa-timog asin pa-sirangan pasiring sa norteng parte kan Salog nin Jordan. Minalataw na binalyo ninda an Jordan sa sarong lokasyon sa norte kan Dagat kan Galilea dangan nagpasiring sa rehiyon nin Decapolis. Duman, nagtukad sinda sa sarong bukid, pero nanumpungan sinda kan mga tawo. Dinarara kan mga tawo ki Jesus an mga pilay, baldado, buta, asin púla. Ibinugtak ninda an mga may hilang na ini sa pamitisan ni Jesus, asin pinaumayan niya sinda. Napangalas an mga tawo kaya pinamuraway ninda an Diyos nin Israel.\nTinawan ni Jesus nin espesyal na atensiyon an sarong lalaking bungog na may diperensiya sa pagtaram. Masasabutan ta kun ano an namamatian kan lalaki pag dakulon an tawo. Posibleng narisa ni Jesus na ninenerbiyos an lalaki kaya irinayo niya ini sa mga tawo. Kan sinda na sana, ipinarisa ni Jesus kun ano an gigibuhon niya. Dinutan niya kan saiyang mga muro an mga talinga kan lalaki asin, pagkatapos maglutab, dinutan niya an dila kaini. Dangan pagtangad sa langit, nagsabi si Jesus nin “Ephphatha,” na an buot sabihon, “Mabuksan ka.” Sa pagkakataon na iyan, nakadangog na an lalaki asin nakakapagtaram na nin normal. Habo ni Jesus na ipamareta ini, huling mas gusto niyang magtubod sa saiya an mga tawo basado sa aktuwal nindang nahiling asin nadangog.—Marcos 7:32-36.\nAn kapangyarihan ni Jesus na maggibo nin siring na mga pagpaumay may dakulang epekto sa mga nakahiling, na “grabe nanggad an pagngalas.” Nagsabi sinda: “Makangangalas an gabos niyang ginibo. Pati an mga bungog naibabalik niya an pagdangog, an mga púla napapataram niya.”—Marcos 7:37.\nTaano ta dai tulos pinaumayan ni Jesus an aki kan babayi na tubong Fenicia?\nPagkahali sa rehiyon nin Fenicia, sain nagduman si Jesus asin an saiyang mga disipulo?\nPaano si Jesus nagpahiling nin pagmalasakit sa lalaking bungog asin púla?\nAno an ipinapahiling kan paagi nin paggibo ni Jesus nin milagro dapit sa saiyang namamatian sa mga tawo?


Home / Masbate / masbate city / News / Uson / Bodyguard kan mayor sa Masbate, binadil, gadan\nBodyguard kan mayor sa Masbate, binadil, gadan\nBicol Standard Newspaper Friday, July 13, 2018 Masbate, masbate city, News, Uson\nLEGAZPI CITY (Bicol Standard) -- Pig iimbestigaran na ngonian kan pulis sa Masbate an pag gadan kan private bodyguard ni Mayor Salvadora Sanchez kan banwaan kan Uson, Masbate, na binadil gadan kan dai nabistong mga lalaki, mantang nag-aasikaso kan saiyang ataman na baka.\nAn biktima iyo si Charlie Moncada, 51, residente kan Brgy Madao, Uson, Masbate.\nNaaraman sa bareta na si Moncada, nagtatrabaho bilang security aire kan alkalde binadil kan Mierkoles, poco mas o menos alas 3:00 nin hapon, sabi ni Sr Inspector Ma Luisa Calubaquib, spokesperson kan PNP sa Bicol.\nAn biktima malawig kan saiyang ataman na baka, harane sa saiyang harong kan mag abot an tulong dai nabistong mga lalaki na armado nin badil asin pirang beses siyang binadol sa lawas.\nNagadan an biktima sa lugar na pinangyarihan kan krimen.\nPig aaram pa ngonian kan mga imbestigador an pangaran kan mga suspechado asin kun ano an motibo kan pag gadan.\nAn mga imbestigador pig iisi an gabos na angulo kan krimen, kabale an politika asin problema sa insurgencia sa lugar, maging an personal na problema na imbuelto an ginadan.\nBodyguard kan mayor sa Masbate, binadil, gadan Reviewed by Bicol Standard Newspaper on Friday, July 13, 2018 Rating: 5


SA IMPLEMENTASYON KAN SLF: Naaabala sa haloy na proceso sa ECC permit\nMawot nang maponan kan City Hall an implementasyon kan P260 milyon na Sanitary Land Fill (SLF) alagad naabala sa proceso kan mga documentos na rekisitos kan Department of Environment and Natural Resources (DENR) Bikol nganing ma-isyuhan nin Environmental Clearance Certificate (ECC).\nIni an paliwanag ninda City Planning Officer Willy Prilles asin Engr. Joel Martin, pamayo kan Solid Waste Management Office kan lokal na gobierno kan sinda mag-atubang sa sesyon regular kan Sangguniang Panlungsod kan Martes, Septiembre 12 sa pagdetalye sa miembros kan consejo sa na-aabalang implementasyon kan proyecto.\nSinda Prilles asin Martin, pinaapod kan SP sa pamamayo ni Bise Alcalde Nelson Legacion nganing hagadan nin paliwanag kun tano ta dai pa giraray na iimplementar an proyecto apesar na dapat mapunan kan Abril ngonian na taon.\nSinabi ni Prilles na sagcod na dai pa na-isyu nin ECC permit an Environmental Management Bureau (EMB) kan DENR Bikol dai mapuponan an implementasyon kan SLF.\nInaabot na nin lima hasta anom na semana na-aabala an proyecto asin afuera pa kaini, na-aabala pa an pagsangat nin expropriation case sa corte kan City Legal Officer para sa lote na gagamiton na access road pasiring sa lugar kan SLF.\nSinabi sa Bicol Mail ni Engr. Martin na oras matapos na an mga kaulangan sa proyecto piglalaoman na posibleng maponan na an implementasyon sa bulan kan Oktubre o kun dai man sa Noviembre ngonian na taon envez kan dapat kan Abril 2017 mantang target na maging operational sa Abril 2018.\nSi Martin asin ENRO Officer Ramon Florendo nag-follow up na sa EMB kan saindang pendienteng aplikasyon sa ECC permit alagad igwa naman panibagong rekisitos kabale an water quality sa Yabo River na dapat pig-isyu kan ENRO, titulo kan daga na bubogtakan kan SLF asin iba pang kahagadan na papeles.\nGarong libro kahibog an documentos na pigsumiter sa DENR para sa hinahagad nindang aplikasyon sa ECC permit, sabi pa ni Martin.\nDiez hektarya an lote kan ciudad sa Barangay San Isidro na digdi ibubugtak an SLF na mauusar an 4.85 hektarya, afuera kan para sa hospital waste asin material recovery facility asin sunod na pig-aandam an haloy nang pangiturogan na waste to energy project.\nHuli kan ma-aabala an pagtapos kan SLF hinahagad kan SWMO ki City Engr. Chito Palmiano na tadaan sinda nin 40 por ciento kan maaponan pa nin basura envez na 30 por ciento mantang nagpapadagos pa an pagsara kan Balatas dumpsite.


Mateo 7 | Bibliya Online | New World Translation\nMagpundo na sa paghusgar (1-6)\nPadagos na maghagad, maghanap, magtuktok (7-11)\nAn inaapod na Golden Rule (12)\nHayakpit na trangkahan (13, 14)\nMamimidbid paagi sa saindang mga bunga (15-23)\nHarong sa ibabaw nin gapo, harong sa ibabaw nin baybay (24-27)\nNapangalas na marhay an mga tawo sa pagtutukdo ni Jesus (28, 29)\n7 “Magpundo na kamo sa paghusgar tanganing dai kamo paghusgaran; 2 huli ta an paghusgar na ihinuhusgar nindo iyo an ihuhusgar sa saindo, asin an pansukol na ipinansusukol nindo iyo an ipansusukol ninda sa saindo. 3 Kun siring, taano ta pighihiling mo an dagami na nasa mata kan saimong tugang pero dai mo pigmamangno an tabla* diyan sa sadiri mong mata? 4 O paano mo masasabi sa saimong tugang, ‘Halion ko daw an dagami sa mata mo,’ mantang uya! may tabla sa sadiri mong mata? 5 Parasagin-sagin! Halia nguna an tabla sa sadiri mong mata, dangan mahihiling mo nin malinaw kun paano hahalion an dagami sa mata kan saimong tugang. 6 “Dai nindo ipagtao sa mga ayam an bagay na banal o iapon man an saindong mga perlas sa atubangan nin mga urig, tanganing dai ninda iyan nuarin man timak-timakan kan saindang mga bitis asin bumirik sinda saka dagusuon kamo. 7 “Padagos na maghagad, asin itatao iyan sa saindo; padagos na maghanap, asin makakakua kamo; padagos na magtuktok, asin bubuksan iyan sa saindo; 8 huli ta an gabos na naghahagad nakakaresibi, asin an gabos na naghahanap nakakakua, asin an gabos na nagtutuktok binubuksan. 9 Sa katunayan, siisay sa saindo, kun hagadan kan aki niya nin tinapay, an matao sa saiya nin gapo? 10 O kun maghagad ini nin sira, bako daw na dai man niya ini tatawan nin halas? 11 Kun siring, kun kamo, maski ngani maraot, tataong magtao nin marahay na mga regalo sa mga aki nindo, lalo nang matao an saindong Ama na nasa langit nin marahay na mga bagay sa mga naghahagad sa saiya! 12 “Kun siring, an gabos na buot nindong gibuhon sa saindo nin mga tawo, iyo man an dapat nindong gibuhon sa sainda. Ini sa katunayan an buot sabihon kan Katugunan asin kan Mga Propeta.* 13 “Magralaog kamo sa hayakpit na trangkahan, huli ta halakbang an trangkahan saka mahiwas an dalan pasiring sa kalaglagan, asin dakul an nag-aaragi diyan; 14 mantang hayakpit an trangkahan asin piot an dalan pasiring sa buhay, asin dikit an nakakakua kaiyan. 15 “Magin mapagbantay kamo sa mga bakong tunay na propeta na minadiyan sa saindo na may sulot na arog kan sa karnero, pero sa laog, sinda pasluon na mga lobo. 16 Paagi sa saindang mga bunga mamimidbid nindo sinda. An mga tawo dai nuarin man makakakua nin mga ubas hali sa matunok na mga tanom o nin mga igos* hali sa mga awot, bako daw? 17 Siring man, an lambang marahay na kahoy namumunga nin marahay na bunga, pero an lambang raot na kahoy namumunga nin raot na bunga. 18 An marahay na kahoy dai makakapamunga nin raot na bunga, asin an raot na kahoy dai man makakapamunga nin marahay na bunga. 19 An lambang kahoy na dai namumunga nin marahay na bunga pinapalod asin inaapon sa kalayo. 20 Tunay nanggad, paagi sa saindang mga bunga mamimidbid nindo an mga tawong idto. 21 “Bakong gabos na nagsasabi sa sako, ‘Kagurangnan, Kagurangnan,’ makakalaog sa Kahadian kan kalangitan, kundi an naggigibo sana kan kabutan kan sakuyang Ama na nasa langit. 22 Dakul an masarabi sa sako sa aldaw na iyan: ‘Kagurangnan, Kagurangnan, bakong nagpropesiya* kami sa ngaran mo, asin nagpalayas nin mga demonyo sa ngaran mo, saka naggibo nin dakul na milagro sa ngaran mo?’ 23 Dangan sasabihon ko sa sainda: ‘Dai ko lamang kamo midbid! Rumayo kamo sa sako, kamong mga paragibo nin karatan!’ 24 “Kun siring, an lambang nagdadangog sa mga tataramon kong ini asin naggigibo kaiyan magigin kaagid nin sarong mapagmansay na lalaki na nagtugdok kan saiyang harong sa ibabaw kan gapo. 25 Asin nag-uran nin makusog asin buminaha saka nagkaigwa nin makusog na duros asin rinapado an harong na iyan, pero dai ini nagaba, huli ta nasa ibabaw kan gapo an pundasyon kaiyan. 26 Dugang pa, an lambang nagdadangog sa mga tataramon kong ini pero dai naggigibo kaiyan magigin kaagid nin sarong mangmang na lalaki na nagtugdok kan saiyang harong sa ibabaw kan baybay. 27 Asin nag-uran nin makusog asin buminaha saka nagkaigwa nin makusog na duros asin rinapado an harong, dangan nagaba iyan, asin grabe an pagkarumpag kaiyan.” 28 Kan matapos ni Jesus an mga tataramon na ini, napangalas na marhay an mga tawo sa saiyang paagi nin pagtukdo, 29 huli ta nagtutukdo siya sa sainda siring sa sarong tawo na igwa nin awtoridad, asin bakong siring kan saindang mga eskriba.\n^ An ekspresyon na ‘Katugunan asin Mga Propeta’ nanunungod sa bilog na Hebreong Kasuratan.


Home / Albay / News / Polangui / CAFGU, binadil gadan sa Albay\nCAFGU, binadil gadan sa Albay\nBicol Standard Newspaper Tuesday, March 27, 2018 Albay, News, Polangui\nPolangui, Albay – Dead-on-the-spot an sarung Cafgu mantang daplis sana an tama kan kairiba kaini, matapos tadtadon nin bala kan riding-in-tandem kasubagong aga.\nSa intrivista kay Police Chief Inspector Edgar Azotea, Hepe kan Polangui Municipal Police Station, binisto an nagadan na si Arnilo Secretario y Reonisto, 40 anyos, may ka live-in, CAA member nan aka base sa 22 Infantry Batallion kan 9th Infantry Division, Philippine Army, residente kan Molosbolos, Libon, Albay, asin nagtatrabaho bilang safety officer sa sarung construction sa Nabua, Camarines Sur.\nTinamaan man sa saiyang hita an kaiba backride kaining si Junasis Bonit y Manzano, 22 anyos, soltero, nag iistar sa Brgy Gabon, Polangui, Albay alagad native kan GMA, Cavite City.\nNangyari an insidente bandang alas 6:15 nin aga ngonyan na Lunes, sa Brgy Centro Occidental, kan nasabing banwaan, mantang mantang sakay kan rouser na motorsiklo an duwa pasiring sa Nabua ngani maglaog nin trabaho.\nSuboot bigla na sanang pig cut kan mga suspek an mga biktima saka na tinadtad nin bala si Secretario.\nSa enot na putok, tinamaan na sa hita si Bonit alagad nangalas siya na si Secretario lang nanggad talaga an pinuntirya kan mga parabadil.\nNakua sa pinangyarihan kan insidente an 11 basyo kan bala kan 9mm asin 7 basyo kan bala gikan sa cal .45.\nMatapos an insidente, tulos na duminulag an mga suspek pasiring sa Libon, Albay.\nSegun kay PCI Azotea, may nakua na sindang kompya kan CCTV footage, alagad kaipuhan pa ninda ipa enhance ngani na mabisto an dae man naka helmet na mga suspek.\nInisyalmente, nahihiling na motibo ni Azotea, iyo an pagiging dating miyembro kan biktima sa noturyusong Concepcion Gang kan Libon.\nSuboot, harani an biktima kay Gilbert Concepcion, lider kan grupo, bago ini nagsuhay asin nagtrabaho na sana bilang safety officer.\nCAFGU, binadil gadan sa Albay Reviewed by Bicol Standard Newspaper on Tuesday, March 27, 2018 Rating: 5


Magayon Festival - Wikipedia\nAn Magayon Festival sarong bulan na pagrokyaw kan gabos na bagay na magayon sa kapalibotan sa probinsya nin Albay sa Filipinas. Ginigibo ini tuyong bulan nin Abril. An festival iminukna kan dating Gobernador Al Francis Bichara komo sarong padagka sa mga turista.\nInspirasyon[liwaton | liwaton an gikanan]\nAn nagtaong espiritu asin pwersa sa selebrasyon iyo an leyenda dapit sa romantikong buhay ni Magayon asin ni Panganoron.\nSi Magayon iyo na ngonyan an Ma'yong na tuminubo sa lugar na gayo kun saen ilinubong siya. Saiyang pagkamoot sa buhay iyo si Panganoron, sarong lalaki na may daing-siring na pagsamba saiya. Kan si Panganoron magadan, nagbantay na siya ki Magayon asin nadulok siya saiya sa hitsura nin panganoron. Pinapatos niya an alitoktok ni bulkan Ma'yong na garo baga sa pagkugos saiya. Malodok na sinasangkoban asin hinahapros-hapros niya si Ma'yong: boot ipamate niy\nSa siring na istorya ginuguno kan mga taga-Albay an misterio asin malaad na isog kan saindang bulkan, pirmi magayon, maboot kun matoninong, nagtataong buhay sa pagpayaman kan daga na baga iyo an nagtimbre sa ugale kan mga Albayano: mapasensya, matagas an boot sa kasakitan, hunod-hunod siring sa malogyat na kawayan ns nagtutubo sa pamitisan kan bulkan.\nNgunyan an Albay ipagrurukyaw an Festival na tatàwan doon an pagpasabot asin pag-apresyar sa kahalagahan kan Kapalibotan. Sa lamasa sinapo kan probinsya huli sa duwang bagyo, an Melinyo asin Reming kan taon 2007, urog na natanom sa puso kan mga taga-Albay kun gurano ka-importante an tamang pagmato sa kapalibotan.\nAn selebrasyon gigibohon na may tema sa klima, sa panahon asin sa mga pag-trato kan tawo mansana sa palibot niya. Nakalinya sa selebrasyon mga pagpintura kan mga isyu sa Kapalibotan, mga pagpapasale kan mga mahusay sa lutong Bikolnon sinasangkapan kan guta nin niyog, sili (lada') asin natong, mga exhibit kan mga trabaho kan mga Albayano sa sarong trade fair, mga paglibot sa kalye kan mga float na ipinapahiling an kakayahan kan Albayano asin simpleng pagrokyaw nin gayon kan buhay sa tahaw nin anoman na katibaaran.\nSaro sa tampok na event sa Festival na inaarabongan na gayo kan dakul na paradalan asin turista iyo an pagkakan nin sarong mangko na natong asin Bicol Express na pinano kan siling labuyo. Para sa babae, 175 gramos na lada' an ikinakaag asin para sa lalake, 250 gramos na lada. Kun siisay an makaubos kaini sa laog sana nin sarong minuto iyo an magana. Kan taon 1999 an nagin tsampyon sa "karakanan sili" iyo an Kamalignon na si Eriberto Gonzales kan Quirangay, Camalig na huli kaini huminugpa siya sa pahina kan Guinness Book of World Records komo siya an "The First Sili King of the World".\nAn Magayon Festival nataong sukol kan ogma asin kusogboot kan Albayano sa pagsabat sa aro-aldaw na pagbuhay. Ngonyan siyam nang taon sineselebrar kan probinsya an Festival, sa pagtanda kan saiyang kamundagan.\n↑ Magayon festival Camalig dominates ‘sili-eating’ contest, Bicol Mail\n↑ Famous Personalities\nOfisyal na Websahit kan Magayon Festival 2008\nOfisyal na Wbsahit kan Provincia nin Albay\nPinaghugot gikan sa "https://bcl.wikipedia.org/w/index.php?title=Magayon_Festival&oldid=188201"\nHuring pigliwat an pahinang ini kan 25 Pebrero 2020, alas 11:15.


1. An linog sarong bagay na dai nyato maanticiparan asin dai mapupugolan ta ini gibo nin Dios. Alagad puedeng maiwasan asin maprepararan an mga epekto kaini sa satong buhay.\n2. An linog sarong pagiromdom sato na danay na mag-andam, mag-preparar kan realidad nin kagadanan. 3. An linog sarong patanid sato na pakarhayon, pasigurohon na ligtas, harayo sa fault line an satong estaran.\n4. An linog sarong pagpamati sato nin Dios ta baka kita nakakalingaw na mag-arang, magpakumbaba, maghagad nin tabang saiya. Pakatapos kan linog dakul na tawo an nag-post sa social media nin oratio imperata. Siguro mas maray na mag-arang kita aroaldaw na irayo man logod kita sa katibaadan.\n5. An linog na nangyayari bako tanganing padusahan o pasakitan kita nin Dios nin huli kan satong mga kasalan o kasombikalan kundi tanganing probaran kita nin Dios kun hangan saen an satong pagtubod asin pagsarig saiya. Igwa pirmi nin karahayan na puedeng makua sa sarong bagay na minsan sa paghuna ta puro sana karatan.\n6. An may masarig na pagtubod sa Dios dai nunca marorompag o magagaba nin anuman nin linog. (Fr. Joey Gonzaga)


Doktor kan Provincial Health Office Sorsogon, nagpositibo sa Covid-19 - SORSOGON NEWS ONLINE\nHome News Doktor kan Provincial Health Office Sorsogon, nagpositibo sa Covid-19\nDoktor kan Provincial Health Office Sorsogon, nagpositibo sa Covid-19\nDoktor kan sarong ospital an saro sa 4 na bagong kaso kan Covid-19 na naerehistro digde sa ciudad kan Sorsogon.\nIni makalihis na pangaranan ni Gobernador Francis Escudero an apat na indibidwal na panibagong kaso kan Covid-19 sa probinsya.\nAn mga ini binistong sinda Erwin L. Javier, 58 anyos, doktor kan Provincial Health office; Choi F. Gonzales, 33 anyos asin Joshua Austin L. Beli, 22 anyos, mga medical workers sa sarong pribadong ospital sa ciudad asin si Gilda R. Pancho, 60 anyos na sarong fish vendor kan Pilar.\nSegun sa Provincial Information Office Sorsogon, si Javier na taga Camalig, Albay asin presenteng nageerok sa Sorsogon City iyo an nakarehistro bilang Bicol Patient No. 1296 mantang si Gonzales na taga Brgy. San Isidro sa banwaan kan Bulusan asin si Beli na residente kan Brgy. Cabid-an sa Sorsogon City iyo an nagkaigwa nin close contact kay Bicol Patient 812 na enot ng nagadan dara kan COVID-19 virus.\nSa ibong na lado, padagos an pinagigibong beripikasyon sa history of travel o kun saen nakua ni Pancho an nasambit ng virus.\nLiwat man na tinawan nin doon kan gobyerno probinsyal na boluntaryong nagpirma nin waiver an mga ini tanganing mas pasil an pinagigibong contact tracing kan mga otoridad./\nDoktor kan Provincial Health Office Sorsogon, nagpositibo sa Covid-19 Reviewed by Sorsogon-News on 12:36 AM Rating: 5


Home / Camarines Sur / pili / Police Report / Suspects sa kidnapping sa Pili, CSur naghagad preliminary investigation\nSuspects sa kidnapping sa Pili, CSur naghagad preliminary investigation\nBicol Standard Newspaper Wednesday, March 06, 2019 Camarines Sur, pili, Police Report\nPILI, CSur--Naghagad nin preliminary investigation sa opisina kan procurador kan Camarines Sur an mga suspechado sa kidnapping incident sa Pili, Camarines Sur, sa paagui kan saindang abogado, kasuodma.\nMaroromdoman na may duwang menor de edad, saro 11 anyos, an saro 16, na nadakop sa banwaan kan Ocampo, Camarines Sur, kan Sabadong bangui.\nSi Punong Barangay Erwin Borja kan Sto Nino, Pili -- iyo suboot an nag informar sa Punong barangay kan San Antonio, Ocampo, na kataid sana nindang barangay, para hagadon an tabang kan pulis sa Ocampo, asin abangan an color abohon na Toyota Hilux, na pig lulunadan kan 3ng suspechado.\nSegun sa pahayag ni Police Capt Allan Lopez, acting chief of Police kan Ocampo MPS, binantayan kan saindang mga tawohan an lugar na aagihan kan awto, asin pinondo an sinambit na awto, sa barangay road kan San Antonio, Ocampo.\nNaaprehendir an mga suspechado na iyo sinda Paulo Junu Nerva y Milabo, 27, taga Dayangdang, Naga City, Juan Antonio Castillo II y de Jesus, 27, kan Haring, Canaman, asin si Art Vicente Revilla y Dialogo, 27, taga Barangay Balatas, Naga City.\nAn duwa sa mga suspechado mga nurses, an saro, dating empleado nin hospital sa Naga City.\nPositibong itinukdo kan duwang menor de edad an tulong lalaki na nag probar mag kidnap sainda, sabi ni Lopez.\nMientrastanto, ipinahayag ni Police Staff Sergent Eleno Calongui, an spokesman kan Pili PNP na an tulong suspechado nag rason na nag aadventure sa Pili, yaon sinda sa lugar na pinangyarihan kan incidente.\nMaswerte sana suboot na naka dulag an mga biktima ta may nakaheling na driver nin habal-habal kan pangyayari.\nSasangatan nin casong Kidnapping asin pagbalga kan RA 7160 an mga suspechado.\nSuspects sa kidnapping sa Pili, CSur naghagad preliminary investigation Reviewed by Bicol Standard Newspaper on Wednesday, March 06, 2019 Rating: 5


American Dream Builders build American dreams\nAmerican Dream Builders (NBC, 8 p.m.): AMERICAN DREAM BUILDERS! / BUILDING THE DREAM TO BUILD AMERICAN DREAMS IN AMERICA! No this isn’t the actual theme song to the new home-improvement series, but if host Nate Berkus truly wanted to motivate the competing renovators, it would be. It would’ve inspired more than a tepid response to the show from The A.V. Club’s own Sonia Saraiya, too.\nBob’s Burgers (Fox, 7 p.m.): Unfortunately, this episode in which Teddy watches the kids while Bob and Linda are out of town isn’t called “Don’t Tell Mom The Babysitter’s Ted.” It’s just as well, because we wouldn’t want Pilot Viruet thinking that she has to watch and review a Bob’s Burgers crossover with the Seth McFarlane universe.\nOnce Upon A Time (ABC, 8 p.m.): The show’s moving target of villainy has landed on the Wicked Witch Of The West, which has Gwen Ihnat constantly singing “Defying Gravity” to herself, just like America’s sweetheart, Adele Dazeem.\nGirls (HBO, 10 p.m.): It’s opening night of Major Barbara, so Todd VanDerWerff has had his opening-night tuxedo cleaned and pressed. Of course, it’s also the last Girls episode of 2014, so Todd also needs to run to the dry cleaner to pick up his season-finale mourning suit.\nRevenge (ABC, 10:01 p.m.)\nDoctor Who (11 a.m.): The Daleks take Manhattan, which, unlike Muppets Take Manhattan, features fewer scenes of adorable critters tooling around a kitchen. Though, if any New York greasy spoons are looking to EXTERMINATE! their rat problems, Alasdair Wilkins knows of a tyrannical alien race that can help.\nThe Simpsons (Classic): We’re starting something new with classic Simpsons reviews, as a rotating cast of TV Club writers alternates episodes with Erik Adams. This week, Dennis Perkins receives the A.V. Club form of worker’s comp: After enduring the damage of the show’s so-so 25th season, Dennis registers his thoughts on “Sideshow Bob’s Last Gleaming.”\nRon White’s Comedy Salute To The Troops 2014 (CMT, 9 p.m.): White’s greatest gift to the nation’s servicemen and women: Not bringing Larry The Cable Guy along on the trip.\nDrop Dead Diva (Lifetime, 9 p.m.): The final season begins, transforming the show’s title from a descriptor—Drop Dead Diva—to an instruction—Drop Dead, Diva.\nMonsters, Inc. (ABC Family, 7 p.m.): When What’s On Tonight saw Muppets Most Wanted, the projectionist had to restart the movie partway through the opening number—subjecting the audience to the Monsters University short “Party Central” for the second time in 10 minutes. With all of the visual gags and punchlines fresh in everyone’s mind, the theater sat silent through all the co-ed monster mayhem. It was a uniquely strange experience. With any luck, re-watching Monsters, Inc. on basic cable will be less awkward.\nMessage In A Bottle (TVGN, 7 p.m.): Kevin Costner is sending out an SOS. He’s sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS.\nNHL Hockey: Wild at Red Wings (NBC Sports, 7:30 p.m.): The Red Wings can’t afford any losses in the race for the Stanley Cup Playoffs—maybe the Wild, who are pretty much a cinch for either seventh or eighth place in the Western Conference, could spare the win?\nIt’s a day of epic stories drawing on iconography from centuries of world religions—but enough about Carrie Raisler’s long take on Teen Wolf’s third season. On the Judeo-Christian side of things, Genevieve Valentine remembers the Biblically inspired Kings for One Season Wonders, Weirdos, And Wannabes, and Phil Dyess-Nugent offers praise to the new PBS documentary, The Story Of The Jews.\nRaising Hope: Phil Dyess-Nugent attends a Natesville seance—the type of ceremony that, thanks to syndicated reruns, he won’t have to conduct in order to visit with the Chances after Raising Hope ends its run in a few episodes.\nSending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS. Sending out an SOS.


An Lesbos sarong islang Griyego namomogtak sa bandang norte-subangan kan Dagat Egeo. Minsan inaapod man na Mytilini huli ta ini an kabesera kan nasabing isla. Ini may hiwas na 1,632 kilometro kwadrado (630 mi kw) na may 320 kilometro (199 milya) laba kan kosa, bagay na huli kaini iyo na ini an ika-tolong pinakadakulang islang Griyego. Nasusuway ini sa Turkeya kan hayapit na Itiot nin Mytilini.\nAn kabeserang Mytilini\nAn isla nin Lesbos ladawan ginuno sa satelite\nAn Lesbos iyo-iyong munisipyo kan Rehiyon Norte Egeo asin ini may populasyon na 86,000, an saro katolohan kaini nag'eerok sa kabesera nin Mytilini. An iba suru-suruway nag'eestar sa mga saradit na mga baro-banwaan asin mga baryo. An mga darakulang banwaan kaini iyo an Plomari, Kalloni, Gera Villages, Agiassos, Eresos asin Molyvos.\nAn Lesbos nabantog huli ta igdi guminikan an katagang Ingles na "lesbian" (lesbiana, Espanyol) palibhasa si Sappho igdi namundag asin si Sappho, na sarong homosekswal,  dakul na mga sinurat na rawitdawit dapit sa relasyon romantiko asin sekswal kan babae sa babae. Alagad, an sentido na dapit sa "relasyon sekswal sa pag'oltan kan duwang babae" kan katagang ini nagbutwa sana kan taon 1890. \n↑ http://dictionary.reference.com/browse/sappho?s=t Kinua 18-04-14\n↑ http://dictionary.reference.com/browse/Sapphic?s=t K<inua 18-04-14\nPinaghugot gikan sa "https://bcl.wikipedia.org/w/index.php?title=Lesbos&oldid=152941"\nLast edited on 29 Enero 2015, at 04:24\nHuring pigliwat an pahinang ini kan 29 Enero 2015, alas 04:24.


Kampeonatong FIBA Asya - Wikipedia\nKampeonatong FIBA Asya\nAn Kampeonatong FIBA Asya nin Kalalakihan (dating Kampeonato nin Asyanong Konfederasyon nin Basketbol) sarong torneo na piggigibo lambang duwang taon sa lambang mga koponan sa kontinente. Ini an torneo nin kwalifikasyon sa Asya para sa Kampeonatong FIBA Pankinaban asin an torneong basketbol sa Olimpiko. An torneo bisto man na Asyanong Kampeonato.\nAn Kampeonato nin Asyanong Konfederasyon nin Basketbol piginaguraran sa Manila kan 1960. An kampeonato piggibo tangarig mahanap an pinakamatibay sa Asya asin para sa kwalifikasyon para sa Pankinaban na Kampeonato sagkod an Olimpiko. Sa sunod na apat na mga torneo, nanggana an Filipinas kun sain kan 1965 pigdaog an mga Filipino kan Hapon. An Korea, Hapon asin an Filipinas pigbarangâ an sunod na 3 kampeonato hanggan nagbali an Tsina kan 1975 sa Bangkok. Poon kaidto ini na an nagdominar digdi.\nKinua sa "https://bcl.wikipedia.org/w/index.php?title=Kampeonatong_FIBA_Asya&oldid=148623"\nMga internasyunal na kompetisyon nin nasyunal na basketbol\nHuring binago an pahinang ini kaitong 23 Marso 2014, alas 00:50.


Alert level 1 mapauswag sa turismo\nNakakabangon na an economia kan Ciudad nin Naga bako lang sa ngaran na negosyo envez an naglalaog na mga turista na nakatabang digdi an pagbaba na sa alert level 1 sa ciudad asin pagtugot na sa tradisyonal na prusesyon kan mga santo ngunian na maabot na semana santa.\nSi Consejal Sonny Rañola, Chairman kan Committee on Tourism sa Sangguniang Panlungsod nagpahayag na naheheling na niya an pag-uswag kan ngaran na turismo asin nakadagdag pa digdi an pig-isyu na Executive Order No. 2022-011 ni Alcalde Nelson Legacion na nagtutugot na kan pagbuelta kan tradisyonal na prusesyon kan mga santo sa maabot na semana santa.\nAn prusesyon kun panahon kan semana santa pigdadayo nin mga turista mientras dakul an nagpupuruli hale sa abroad asin sa iba pang mga ciudades asin balik na sa 100 percent seating capacity an mga pampasajerong buses, sabi pa ni Rañola.\nNganing matabangan an negosyante, hinale na an curfew hour na dating nagpupuon alas 9:00 nin banggui hasta alas 4:00 nin aga alagad sa mga menor de edad mantenido pa an curfew ordinance.\nSegun pa ki Rañola an paghale kan curfew hour makakatabang sa mga establisimiento nganing harahalawig an oras kan naglalaog na parokyano sa sainda siring sa mga mall.\nLakma an dalagan kan negosyo sa laog nin duwang taon na apektado huli kan coronavirus disease.\nNgunian na alert level 1 an ciudad dakul na an mga nagrurulowas na mga tawo asin nagbabalik na sa normal na negosyo asin dakulang tabang para sa employment sa nawaran trabajo huli kan pandemya, segun pa sa consejal.\nSi mga tourist spot sa ciudad pigdadayo na asin igwa nang paglangkaw kan tourist arrival base sa report kan Arts, Culture and Tourism Office kan ciudad.\nMaging man an Department of Tourism sa Bicol nagtugot na sa paglaog kan mga turista sa rehiyon. (dpa)


BASAHON SA Albanian Aleman American Sign Language Amharic Armenian (West) Bicol Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombian Sign Language Czech Danish Dutch English Español Estonian Ga Georgian Greenlandic Griego Guarani Haitian Creole Hapon Hiligaynon Hungarian Igbo Indonesian Italiano Koreano Latvian Lithuanian Luo Malagasy Malayalam Mizo Moore Myanmar Ndebele Norwegian Nzema Ossetian Pangasinan Papiamento (Curaçao) Persian Polish Portuguese Pranses Quechua (Bolivia) Rarotongan Romanian Ruso Russian Sign Language Samoan Sepedi Sesotho (Lesotho) Setswana Seychelles Creole Shona Silozi Sinhala Slovak Slovenian Sranantongo Swahili Tajiki Tatar Tetun Dili Thai Tsonga Turkish Ukrainian Urdu Vietnamese\n“Bebendisyonan mo an siisay man na matanos, O Jehova; siring sa dakulang kalasag, papalibotan mo sinda nin pag-oyon.”—SAL. 5:12.\n1, 2. Ano an ipinakiolay ni Elias sa balo sa Sarepta, asin ano an inasegurar nia sa babae?\nAN BABAE saka an aki niang lalaki nagugutom, pati an propeta nin Dios. Mantang an balong ini sa Sarepta nag-aandam na tanganing magluto, hinagadan sia ni propeta Elias nin tubig asin tinapay. Andam sia na tawan ini nin maiinom, alagad an kakanon nia na sana iyo an “sarong hakbot na harina sa dakulang dulay asin dikit na lana sa sadit na dulay.” Para sa saiya mayo sia sa kamugtakan na magtao sa propeta nin ano man na kakanon, asin sinabi nia iyan sa saiya.—1 Ha. 17:8-12.\n2 “Kun ano an yaon igibo mo nguna ako nin sadit na tinapay na bilog,” an pamimirit ni Elias, “asin iluwas mo iyan sa sako, asin pagkatapos puede kang maggibo nin para sa saimo asin sa saimong aki. Huli ta ini an sinabi ni Jehova na Dios kan Israel, ‘An dakulang dulay nin harina dai mauubosan, asin an sadit na dulay nin lana dai kukulangon.’”—1 Ha. 17:13, 14.\n3. Anong mahalagang isyu an napapaatubang sa sato?\n3 An isyu na napapaatubang sa balo mas mahalaga kisa sa pagdesisyon kun ano an gigibohon sa dikit na sanang kakanon nia. Matiwala daw sia ki Jehova na ililigtas sia asin an aki nia, o eenoton daw nia an materyal na pangangaipo kisa sa pagkamit kan pag-oyon asin pakikikatood kan Dios? Napapaatubang man kita gabos sa kaagid na hapot. Mas papahalagahan daw niato an pagkamit kan pag-oyon ni Jehova kisa sa materyal na seguridad? Kadakol kitang dahelan na magtiwala asin maglingkod sa Dios. Asin may magigibo kita tanganing makamtan an pag-oyon nia.\n‘Angay Kang Mag-ako kan Pagsamba’\n4. Taano ta angay si Jehova na mag-ako kan satong pagsamba?\n4 Si Jehova may deretso na maglaom na paglilingkodan sia kan mga tawo sa tamang paagi. May pagkaoroyon na kinompirmar iyan nin sarong grupo kan saiyang langitnon na mga lingkod paagi sa pagsabi: “Angay ka, Jehova, na samong Dios, na mag-ako kan kamurawayan asin kan onra patin kan kapangyarihan, huli ta linalang mo an gabos na bagay, asin huli sa saimong kabotan an mga iyan nag-eksister asin nalalang.” (Kap. 4:11) Huling sia an Kaglalang, angay si Jehova sa satong pagsamba.\n5. Taano an pagkamoot nin Dios ta maninigong magpahiro sa sato na paglingkodan sia?\n5 An saro pang dahelan niato na paglingkodan si Jehova iyo an saiyang daing kaagid na pagkamoot sa sato. “Linalang nin Dios an tawo oyon sa saiyang ladawan,” an sabi kan Biblia, “oyon sa ladawan nin Dios linalang nia sia; linalang nia sindang lalaki asin babae.” (Gen. 1:27) An tawo may sadiring boot asin tinawan nin Dios nin kakayahan na mag-isip asin magdesisyon. Paagi sa pagtao sa sato nin buhay, si Jehova nagin Ama kan katawohan. (Luc. 3:38) Arog nin siisay man na marahay na ama, ginibo nia an gabos tanganing itao sa mga aki nia an pangangaipo ninda tanganing ikaogma an buhay. “Pinapasirang nia an saiyang saldang” asin ‘nagpapaoran,’ tanganing an planetang Daga magtao sa sato nin abundang kakanon sa magayon na kapalibotan.—Mat. 5:45.\n6, 7. (a) Anong danyos an itinao ni Adan sa gabos na naggikan sa saiya? (b) Ano an magigibo kan atang ni Cristo sa mga naghihingoang kamtan an pag-oyon nin Dios?\n6 Ilinigtas man kita ni Jehova sa grabeng mga resulta nin kasalan. Paagi sa pagkasala, si Adan nagin siring sa sugarol na naghahabon sa pamilya nia tanganing magsugal. Sa pagrebelde ki Jehova, garo man sana hinabon ni Adan sa mga aki nia an saindang oportunidad na magkaigwa nin daing sagkod na kaogmahan. Huli sa saiyang kaimotan, an katawohan nagin oripon nin pagkabakong sangkap. Sa siring, an gabos na tawo nagkakahelang, nakakaeksperyensia nin kamondoan, asin pag-abot nin panahon nagagadan. Kaipuhan magbayad tanganing mapatalingkas an sarong oripon, asin itinao ni Jehova an bayad na makakapagligtas sa sato sa grabeng mga resultang iyan. (Basahon an Roma 5:21.) Sa paghiro kaoyon kan kabotan kan saiyang Ama, itinao ni Jesu-Cristo “an saiyang kalag bilang pantubos na karibay nin dakol.” (Mat. 20:28) Dai na mahahaloy, aakoon kan mga inooyonan nin Dios an lubos na mga pakinabang kan bayad na pantubos na iyan.\n7 An ginibo kan satong Kaglalang na si Jehova labi nanggad sa ginibo nin siisay man tanganing tawan kita nin buhay na maogma asin may katuyohan. Huli sa pag-oyon nia, maheheling niato kun paano nia hahaleon an gabos na itinaong danyos sa katawohan. Padagos na ipapaheling ni Jehova sa kada saro sa sato kun paano sia nagigin “paratao nin balos sa mga maigot na naghahanap sa saiya.”—Heb. 11:6.\n“An Saimong Banwaan Gikan sa Boot na Magpepresentar kan Saindang Sadiri”\n8. Ano an itinotokdo sa sato kan eksperyensia ni Isaias manongod sa paglilingkod sa Dios?\n8 Kalabot sa pagkamit kan pag-oyon nin Dios an tamang paggamit kan satong katalingkasan na magdesisyon para sa satong sadiri. Ini huling dai pinipirit ni Jehova an siisay man na maglingkod sa saiya. Kan panahon ni Isaias, Sia naghapot: “Siisay an sakong susugoon, asin siisay an maduman para sa samo?” Sa paggalang sa deretso kan propeta na magdesisyon, tinawan sia ni Jehova nin dignidad. Isip-isipa an kaogmahan ni Isaias kan magsimbag sia: “Uya ako! Sugoa ako.”—Isa. 6:8.\n9, 10. (a) Ano an maninigong atitud niato sa paglilingkod sa Dios? (b) Taano ta angay na paglingkodan niato si Jehova nin bilog na kalag?\n9 Makakapili an tawo kun malingkod sa Dios o dai. Gusto ni Jehova na gikan sa boot kitang maglingkod sa saiya. (Basahon an Josue 24:15.) An siisay man na nagduduwaduwa sa paglilingkod sa Dios dai makakapaogma sa saiya; ni inaako man nia an debosyon kan mga tawong an tunay na motibo sana iyo an mapaogma an ibang mga tawo. (Col. 3:22) Kun nagtatao kita nin sagradong paglilingkod na may “pag-alangan” paagi sa pagtogot na makaolang sa satong pagsamba an kinabanon na intereses, dai kita ooyonan nin Dios. (Ex. 22:29) Aram ni Jehova na para sa ikakarahay niato an bilog na kalag na paglilingkod sa saiya. Sinadol ni Moises an mga Israelita na pilion an buhay ‘paagi sa pagkamoot ki Jehova na saindang Dios, paagi sa paghinanyog sa saiyang tingog asin paagi sa pagdadanay sa saiya.’—Deut. 30:19, 20.\n10 Si Hadeng David kan suanoy na Israel nag-awit ki Jehova: “An saimong banwaan gikan sa boot na magpepresentar kan saindang sadiri sa aldaw kan saimong puersa militar. Sa kagayonan nin kabanalan, poon sa kaagahon, ika igwa kan saimong grupo nin mga hoben siring kan mga tagdo kan ambon.” (Sal. 110:3) Ineenot nin dakol na tawo ngonyan sa saindang buhay an pinansial na seguridad asin paglibang. Minsan siring, para sa mga namomoot ki Jehova, an saindang sagradong paglilingkod enot kisa sa ano pa man. An kaigotan ninda sa paghuhulit kan maogmang bareta nagpapatunay kun ano an mga prioridad ninda. Lubos sindang nagsasarig sa kakayahan ni Jehova na itao an pang-aroaldaw nindang pangangaipo.—Mat. 6:33, 34.\nMga Atang na Inooyonan nin Dios\n11. Anong pakinabang an linalaoman na aakoon kan mga Israelita sa pagdolot nin mga atang ki Jehova?\n11 Sa tipan na Ley, nagdodolot an banwaan nin Dios nin tamang mga atang tanganing magkamit kan pabor nia. “Kun kamo maatang nin atang para sa pakikikabtang ki Jehova,” an sabi sa Levitico 19:5, “iatang nindo iyan tanganing magkamit kamo nin pag-oyon.” Sa libro man sanang iyan sa Biblia, mababasa niato: “Asin kun kamo maatang nin atang nin pagpasalamat ki Jehova, iatang nindo iyan tanganing magkamit kamo nin pag-oyon.” (Lev. 22:29) Kun nagdodolot an mga Israelita nin tamang mga atang na hayop sa altar ni Jehova, an nag-iitaas na aso siring sa “nakakaginhawang parong” para sa tunay na Dios. (Lev. 1:9, 13) Naoogma asin nagiginhawahan sia kan mga kapahayagan na idto nin pagkamoot kan banwaan nia. (Gen. 8:21, nota sa ibaba) Sa mga aspektong ini kan Ley, makakakua kita nin prinsipyo na aplikado ngonyan. An mga nagdodolot ki Jehova nin tamang mga atang nag-aako kan pag-oyon nia. Anong mga atang an inaako nia? Isip-isipa an duwang aspekto nin buhay: an satong paggawe asin pagtaram.\n12. Anong mga gibo an magigin dahelan na an ‘pagdolot kan satong hawak bilang atang’ makapaanggot sa Dios?\n12 Sa surat nia sa mga taga Roma, si apostol Pablo nagsabi: “Idolot nindo an saindong hawak bilang sarong atang na buhay, banal, inaako nin Dios, sarong sagradong paglilingkod na igwa kan saindong kakayahan na mangatanosan.” (Roma 12:1) Tanganing magkamit kan pag-oyon nin Dios, kaipuhan nin saro na papagdanayon an saiyang hawak na inaako nin Dios. Kun raramogan nia an saiyang sadiri paagi sa paggamit nin tabako o bawal na droga, pagmama, o pag-abuso sa inomon na de alkohol, magigin daing halaga an dolot na iyan. (2 Cor. 7:1) Apuera dian, huling an “nakikisaro nagkakasala tumang sa saiyang sadiring hawak,” an ano man na imoral na paggawe nagigin dahelan na an atang nia makapaanggot ki Jehova. (1 Cor. 6:18) Tanganing mapaogma an Dios, an saro dapat na ‘magin banal sa gabos niang paggawe.’—1 Ped. 1:14-16.\n13. Taano ta angay na omawon niato si Jehova?\n13 An saro pang atang na nakakapaogma ki Jehova may koneksion sa satong pagtaram. An mga namomoot ki Jehova pirmeng marahay an sinasabi manongod sa saiya sa publiko asin dawa sa laog kan harong. (Basahon an Salmo 34:1-3.) Basahon an Salmo 148-150, asin obserbaran kun gurano kaparate kitang dinadagka kan tolong salmong ini na omawon si Jehova. Tunay nanggad, “sa parte kan mga tanos, sinda angay na mag-omaw.” (Sal. 33:1) Asin idinoon kan satong Arogan, si Jesu-Cristo, an kahalagahan kan pag-omaw sa Dios paagi sa paghuhulit kan maogmang bareta.—Luc. 4:18, 43, 44.\n14, 15. Anong klaseng mga atang an isinadol ni Oseas sa mga Israelita na idolot, asin ano an nagin reaksion ni Jehova?\n14 Paagi sa maigot na paghuhulit, pinapatunayan ta na namomotan niato si Jehova asin minamawot niato an pag-oyon nia. Halimbawa, isip-isipa kun paano sinadol ni propeta Oseas an mga Israelita na nagsagibo nin falsong pagsamba asin nawaran kan pabor nin Dios. (Os. 13:1-3) Sinabihan sinda ni Oseas na makimaherak: “Patawadon mo [Jehova] logod an sala; asin akoa an marahay, asin idodolot niamo bilang balos an mga torilyo kan samong mga ngabil.”—Os. 14:1, 2.\n15 An toro an pinakamahal na hayop na puedeng iatang ki Jehova nin sarong Israelita. Huli kaini, ‘an mga torilyo kan satong mga ngabil’ nanonongod sa sinsero asin pinag-isipan na marhay na mga tataramon na sinasambit bilang pag-omaw sa tunay na Dios. Ano an nagin reaksion ni Jehova sa mga nag-aatang nin siring? Sinabi nia: “Mamomotan ko sinda sa sadiri kong boot.” (Os. 14:4) Sa mga nagdodolot nin siring na mga atang nin pag-omaw, itinatao ni Jehova an saiyang pagpatawad, pag-oyon, asin pakikatood.\n16, 17. Kun an saro napapahiro nin pagtubod sa Dios na maghulit kan maogmang bareta, paano inaako ni Jehova an pag-omaw nia?\n16 Kaidto pa, pangenot nang kabtang kan tunay na pagsamba an pag-omaw ki Jehova sa publiko. Mahalagang marhay sa salmista an pagpamuraway sa tunay na Dios kaya nakimaherak sia sa Dios: “Mawili ka tabi sa boluntaryong mga dolot kan sakong ngoso, O Jehova.” (Sal. 119:108) Kumusta man ngonyan? Manongod sa sarong dakulang katiriponan nin mga tawo sa satong panahon, naghula si Isaias: “Mapahayag sinda nin mga pag-omaw ki Jehova. . . . An mga iyan [balaog ninda] may pag-aprobar na isasarakat sa ibabaw kan sakuyang [sa Dios] altar.” (Isa. 60:6, 7) Bilang kaotoban, minilyon an nagdodolot sa Dios “nin atang nin pag-omaw, an boot sabihon, an bunga nin mga ngabil na nagpapahayag sa publiko kan saiyang ngaran.”—Heb. 13:15.\n17 Kumusta man kamo? Nagdodolot daw kamo sa Dios nin mga atang na inaako? Kun dai, magibo daw kamo nin kinakaipuhan na mga pagbabago asin mapoon na mag-omaw ki Jehova sa publiko? Kun pinapahiro kamo nin pagtubod na magpoon na maghulit kan maogmang bareta, an saindong dolot magigin “orog na nakakapaogma ki Jehova kisa sa toro.” (Basahon an Salmo 69:30, 31.) Makakasierto kamo na an “nakakaginhawang parong” kan saindong atang nin pag-omaw makakaabot ki Jehova asin itatao nia sa saindo an saiyang pag-oyon. (Ezeq. 20:41) Dangan, mamamatean nindo an kagayagayahan na mayong kapareho.\n‘Bebendisyonan ni Jehova an Siisay Man na Matanos’\n18, 19. (a) Ano an pagmansay kan dakol ngonyan dapit sa paglilingkod sa Dios? (b) Ano an resulta kan pagkawara kan pabor nin Dios?\n18 Ngonyan, dakol an may kongklusyon na siring kan nagkapira kan panahon ni Malaquias: “Mayong pakinabang an paglingkod sa Dios. Ano an halaga kan pagsunod sa sinasabi niya?” (Mal. 3:14, An Marahay na Bareta Biblia) Huling nasugotan nin materyalistikong mga pagmawot, minamansay ninda na an katuyohan nin Dios dai mangyayari asin na an saiyang mga ley dai na aplikado. Para sa sainda, an paghuhulit kan maogmang bareta pagsayang nin panahon asin nakakasuya.\n19 An arog kaiyan na mga pagmansay nagpoon pa sa hardin nin Eden. Si Satanas an nagkombensir ki Eva na baliwalaon an tunay na halaga kan magayonon na buhay na itinao sa saiya ni Jehova asin dai pahalagahan an pag-oyon Nia. Ngonyan, padagos na sinusutsutan ni Satanas an mga tawo na maniwala na mayong pakinabang sa paggibo kan kabotan nin Dios. Minsan siring, nadiskobre ni Eva asin kan agom nia na an pagkawara kan pabor nin Dios pagkawara man kan buhay ninda. Iyan man an marerealisar kan mga nagsusunod ngonyan sa maraot nindang halimbawa.—Gen. 3:1-7, 17-19.\n20, 21. (a) Ano an ginibo kan balo kan Sarepta, asin ano an nagin resulta kaiyan sa saiya? (b) Paano asin taano ta maninigo niatong arogon an balo kan Sarepta?\n20 Isip-isipa an pagkakalaen kan mamondong kinaabtan ni Adan asin Eva asin kan kinaabtan kan mga pangyayaring nasambitan sa enotan dapit ki Elias asin sa balo kan Sarepta. Pagkadangog kan nakakapakosog na mga tataramon ni Elias, an babae nagpoon na magluto asin enot niang tinawan an propeta nin kadikit na tinapay. Dangan inotob ni Jehova an ipinanuga nia paagi ki Elias. An pagkasaysay nagsasabi: “Nagpadagos siang magkakan, kaiba an pamilya nia asin si Elias, sa laog nin dakol na aldaw. An dakulang dulay nin harina dai naubosan, asin an sadit na dulay nin lana dai kinulang, segun sa tataramon ni Jehova na itinaram nia paagi ki Elias.”—1 Ha. 17:15, 16.\n21 May ginibo an balo kan Sarepta na pira sana sa binilyon na nabubuhay ngonyan an andam na gibohon iyan. Sia lubos na nagtiwala sa Dios nin kaligtasan, asin tinabangan sia nin Dios. Ini asin an iba pang pagkasaysay sa Biblia nagpapatunay na maninigo si Jehova sa satong pagtitiwala. (Basahon an Josue 21:43-45; 23:14.) An buhay kan mga Saksi ni Jehova sa presenteng panahon orog pang nagpapatunay na nungka niang papabayaan an mga inooyonan nia.—Sal. 34:6, 7, 17-19. *\n22. Taano ta dai kita dapat mag-atraso sa paghihingoang kamtan an pag-oyon nin Dios?\n22 Harani na an aldaw nin paghokom nin Dios “sa gabos na nag-eerok sa ibabaw kan bilog na daga.” (Luc. 21:34, 35) Mayong makakadulag dian. Mayong kayamanan o materyal na kaginhawahan an ikakakomparar man lamang sa halaga kan pakadangog sa nombradong Hokom nin Dios na magsabi: “Madia, kamong mga binendisyonan kan sakong Ama, manaha nindo an kahadean na iinandam para sa saindo.” (Mat. 25:34) Iyo, ‘bebendisyonan ni Jehova an siisay man na matanos; siring sa dakulang kalasag, papalibotan nia sinda nin pag-oyon.’ (Sal. 5:12) Bako daw na maninigo tang hingoahon na kamtan an pag-oyon nin Dios?\n^ par. 21 Helingon An Torrengbantayan na Marso 15, 2005, pahina 13, parapo 15; Agosto 1, 1997, pahina 20-25.\n• Taano ta maninigo si Jehova sa satong odok sa pusong pagsamba?\n• Anong mga atang an inaako ni Jehova ngonyan?\n• Saen nanonongod an pananaram na “mga torilyo kan samong mga ngabil,” asin taano ta maninigo niatong idolot iyan ki Jehova?\n• Taano ta maninigo tang hingoahon na kamtan an pag-oyon nin Dios?\nAnong mahalagang isyu an iinatubang kan propeta nin Dios sa sarong dukhang ina?\nAnong pakinabang an inaako niato paagi sa pagdolot nin atang nin pag-omaw ki Jehova?\nAn tunay nindong pagtitiwala ki Jehova nungkang masagkod sa pagkadesganar\nI-share I-share An Pagkamit kan Pag-oyon nin Dios Minagiya sa Buhay na Daing Katapusan


Lotto winner, inireklamo sa pulisya an naghahagad sa saiya nin balato\nLEGAZPI CITY - Naghadag na nin tabang sa mga awtoridad an sarung 6/45 lotto winner sa Albay matapos an sobra-sobrang paghahagad nin barato sa saiya.\nIni makalihis na manggana si "Andy" bako totoong pangaran nin labi sa P4.5-M kan nakalihis na aldaw sa barangay matacon banwaan kan Polangui.\nAlagad sa ibong kan panggana, pinoproblema ngonyan kaini an ahente kan saiyang pinagtayaang lotto matapos na maghagad ini nin maabot sa P500,000 na barato.\nNapag-araman kaya na haloy ng nagtataya si Andy sa nasabing lotto outlet kun saen, kun minsan, tinitext na sana man kaini an nasambit ng ahente ngani na iataya siya sa lotto asin saka na sana man pigbabayadan.\nAsin sa pagkakataon man na ini, kwarta kan ahente an saiyang ginamit para makapagtaya sa lotto kaya naman siring na sana man an kagustuhan kan ahente na makua an saiyang parte sa napangganahang kantidad.\nHuli kaini, tulos man na nagsumbong sa pulisya si Andy asin duman, ipinaliwanag na sana man ni Spo4 Nelson Romeo kan Polangui Municipal Police Station na pag- olayan na sana man an saindang barangaan ngani na dai na maglala pa an sitwsyon.\nSa ngonyan, nananindugan an kampo ni Andy na P100,000 sana man an kayang itao sa saiyang amigo.\n24/07/2012 06:40 - Cashier ng isang tindahan biktima ng snatching\n10/05/2012 23:16 - Ebidensya kan Morong 43 vs CGMA, AFP officials, magigin matibay- Karapatan-Bicol


SA MINALABAC: 4 na kapitan, 600 na iba pa, nagsurrender - BICOL STANDARD | Bicol News\nHome Camarines Sur News SA MINALABAC: 4 na kapitan, 600 na iba pa, nagsurrender\nSA MINALABAC: 4 na kapitan, 600 na iba pa, nagsurrender\nMINALABAC, Camarines Sur, Julio 18 (Bicol Standard) -- Apat na mga barangay kapitan, sarong dating kapitan asin tulong mga barangay kagawad an kabale sa labing 600 na mga taga digdi an voluntad na nagsuko sa Municipal Police Station kan sarong aldaw.\nIntrevista ki Police Senior Supt. Walfredo Pornillos\nPiglalaoman na kadakul na iba pa an masunod na masuko ngonian na aldaw.\nIni an pigconfirmar ni Vice Mayor Pedro Benamira sa intrevista kan DWNX ngonian na aga.\nAn sabi sa report hale sa PNP Provincial Office, an mga nagsuko iyo an mga barangay kapitan kan Tariric, Manapao, Antipolo, asin Salingogon, asin an dating kapitan kan Manapao.\nSabi sa sinumpaan na promisa kan mga nag susurrender na mga personalidad na imbuelto sa droga, padagos na nindang isisikwal asin lilingawan an maraot na bisyo.\nAn iba sa mga nagsuko mga para gamit nin droga.\nAn ibang imbuelto digdi iyo mismo si mga parabariwas nin shabu.\nNagpromisa pa sinda na makikipagtabangan na sa kampanya kan Duterte administration tanganing puhoon an paggamit kan ipigbabawal na bulong.\nNgonian na semana dakul pang taga digdi an nagpaabot nin mensahe sa lokal na pulis na masurrender na man sinda.\nAn mga oficial na voluntad na nagsuko nasibot kan suboot pinadarahan sinda nin mensahe sa text na dadalawon na sinda kan pigtatakotan na Bicol Vigilantes.\nAn sinambit na grupo iyo an nag-akong naggadan kan sarong taga Naga City. May saro pang pig-akong binadil an sinambit na grupo sa Brgy. Dayangdang, kan sarong semana.\nMientrastanto, tinawan sana suboot nin plazong 24 oras an mga punong barangay na imbuelto sa droga na mag-eskosar na mag suko asin magbago.\nMaroromdoman na pirang taon na an nakaagi kan nagbungkaras sa record kan pulis na an Minalabac iyo an ika-lima sa may pinadakulang supply nin droga sa Camarines Sur.\nMay informasyon na igwa pang mga oficial nin barangay an nagsabi an masurrender na man.\nSa katakod na bareta, sa intrevista ngonian na aldaw ki Sr. Supt. Walfredo Pornillos, an pamayo kan PNP sa Camarines Sur, saiyang sinabi na naoogma siya na mismo nang an mga imbuelto sa droga an voluntad na nadudulok na sa mga pulis.\nAn pinakahalangaw na local na oficial na enot nang nagsuko sa lindong kan programang ini iyo si naghahale sa banwaan kan Presentacion, na nagsurrender mismo ki Mayor Jimmy “Manghay” Delina, kan sarong semana.\nAn baretang ini hale sa pahina kan mga tiniripon na bareta hale sa Provincial Office kan Provincial Headquarters kan PNP Camarines Sur. (BICOLSTANDARD.COM)\nSA MINALABAC: 4 na kapitan, 600 na iba pa, nagsurrender Reviewed by Bicol Standard on Monday, July 18, 2016 Rating: 5


Home / News / “Basag Kotse” suspect, nadakop sa Naga City\n“Basag Kotse” suspect, nadakop sa Naga City\nBicol Standard Saturday, August 08, 2015 News\nNAGA CITY –Naturuhokan mismo kan mga mata kan security guard na si Jefferson Gutierrez y Bio, taga La Purisima, Quipayo, Calabanga, Camarines Sur an sarong lalaki na pigraraot an salming kan awto na nakagarahe sa atubangan kan Sir Edward Hotel sa Barangay Penafrancia digdi.\nSi Gutierrez, nagtatrabaho bilang security guard kan companiyang AMS Press, na may oficina sa kapareyong lugar kan maagihan kan saiyang mga mata an sarong lalaki na ginigibo an pagraot kan windshield kan awto.\nAn vehiculo, sarong Toyota SUV na may Plate No. AFA 7305. An may sadire kan sinambit na awto iyo si Roy Satuito y Maz, na taga San Juan Subdivicion, Barangay Malaruhatan Lian, Batangas.\nMientrastanto, si Jaime Martinea y Canave, taga 128 Barangay Penafrancia digdi nagpaisi man sa mga awtoridad na an saiyang Toyota Tamaraw FX na may Plate No. UBX 499 rinaot man an windshield.\nNagtutubod si Martinez na an nagraot kan windshield kan saiyang awto na nakagarahe sa atubangan kan Marikina Shoe Exchage, iyo an pareyong suspechado.\nPigbisto kan mga awtoridad an suspechechado na iyo si Jimmy Gachara y Gonzalez, 21 anyos, soltero, taga Barangay Dinaga.\nAn casong isasangat contra sa suspechado iyo an Malicious Mischief.\nSabi kan mga imbestigador kan pulis, sa nakaaging pirang semana sana, kadakul nang mga awto an naging victima kan arog kaining modus operandi.\nAlagad, si Gonzalez pa sana an pinakaenot na nadakop na posibleng saro sa mga imbuelto sa krimen. —BICOLSTANDARD.COM Pirming enot. Pirming bago.\n“Basag Kotse” suspect, nadakop sa Naga City Reviewed by Bicol Standard on Saturday, August 08, 2015 Rating: 5


Bordado nagsusuporta sa pagbuhay kan ROTC\nPinapaboran ni Congresista Gabriel H. Bordado Jr. kan tercer distrito kan Camarines Sur an kahurotan ni Presidente Rodrigo Duterte na liwat buhayon kan congreso an Reserved Officer Training Course (ROTC).\nAlagad saiyang sinabi na mas pabor siya an dapat an maging envuelto sa training si mga estudiantes na nag-eedad na nin 18 años, dai pa bagay digdi si menor de edad na mag-agi sa military activities.\nSinabi pa ni Bordado an saiyang panindugan ipadagos an ROTC program alagad pakarhayon an mga rules and regulations tanganing maibitaran si mga enot na nangyaring kurapsyon pati na si iba pang problema na nagresulta na dagos nang tunawon ini kan mga nakaaging administrasyon.\nPigbuyagyag kan congresista kan tercer distrito kan Camarines Sur na saiyang nagigirumduman kan magkaigwa nin anomaliya sa organisasyon sagcod na nagkaigwa nin movimiento pera nang taon an nakakaagi na dagos nang tinunaw.\nSa pagtubod niya ngonian na panahon kaipuhan nang ipadagos tanganing parating andam an satong nasyon sa pagdepensa sa katalingkasan asin sa maabot pang panahon perming naka-alerto sa ngaran na seguridad.\nTanganing macierto na dai na maliwat si mga nangyaring kurapsyon kun maaprobaran asin maging ley an ROTC seguradohon sa implementing rules and regulation para malikayan an posibleng mangyari naman na anomaliya, sabi pa ni Bordado.\nAn organisasyon kan dating envuelto sa training sa ROTC sa manlaen-laen na colegio asin universidades sa Ciudad nin Naga asin Camarines Sur nagdulok na sa lehislador nganing suportaran an house bill na pigtutulod man ni Duterte na buhayon giraray an ROTC. (dpa)


Makakatabang Para Maresolberan an mga Problema—Sadol kan Bibliya Dapit sa Sobrang Paghadit, Pagpaliman-liman, Asin Pagkapungaw\nMay mga problema sa buhay na dai matapos-tapos, kun minsan minalawig pa nin dakul na taon; posibleng dai niyato naririsa na seryoso na palan iyan. Igwa daw nin itinataong praktikal na tabang an Bibliya para maresolberan an arog kaiyan na mga problema? Pag-isipan an pirang halimbawa.\nSinabi ni Rosie, “parati akong nahahadit huli sa pagparaisip nin maraot na mga bagay na puwedeng mangyari.” Anong teksto sa Bibliya an nakatabang sa saiya? Saro diyan an Mateo 6:34: “Dai kamo nuarin man maghadit manungod sa masunod na aldaw, huli ta an masunod na aldaw magkakaigwa kan sadiri kaiyan na mga kahaditan. Tama na sa kada aldaw an sadiri kaiyan na mga problema.” Sinabi ngunyan ni Rosie na nakatabang an mga tataramon na iyan ni Jesus tanganing dai na siya magparahadit sa kun anong mangyayari sa masunod na aldaw. Sinabi pa niya, “Napupurisaw pa man ako, pero dai ko na iyan dinadagdagan pa nin mga bagay na dai pa man talaga nangyayari o posibleng dai mangyari.”\nApektado man si Yasmine kan sobrang paghadit. “May mga aldaw kan semana na pirmi akong naghihibi, tapos kun minsan may mga bangging dai ako makaturog. Nadadaog na ako kan mga negatibong kaisipan.” Ano an nakatabang saiya? Sinabi niya na nakatabang saiya an 1 Pedro 5:7: ‘Ipasa nindo sa [Diyos] an gabos nindong kahaditan, huli ta nagmamakulog siya sa saindo.’ Sinabi ni Yasmine: “Sa pag-agi nin panahon, pirmi na akong namimibi ki Jehova, asin talagang sinisimbag niya iyan. Garo man sana nahali na su magabat kong purupasan. Kun minsan, nagbabalik an pagigin negatibo ko, pero aram ko na ngunyan kun paano iyan malalabanan.”\nSinabi nin sarong hoben na babayi na si Isabella: “Sa hiling ko, namana ko ki Papa an pagpaliman-liman, ta arog man siya kaiyan. Dai ko nguna ginigibo an importanteng mga bagay para lang magrelaks o maghiling nin TV. Nakakaraot an arog kaiyan na ugali ta nakakadagdag iyan nin stress saka dahilan iyan nin maluyang kalidad nin trabaho.” Nakatabang sa saiya an prinsipyo sa 2 Timoteo 2:15: “Gibuhon mo an saimong pinakamakakaya na ipresentar an saimong sadiri sa Diyos bilang saro na inuuyunan, sarong trabahador na daing ikinakasupog.” Sinabi ni Isabella, “Habo kong ikasupog ni Jehova an trabaho ko huli sana sa pagpaliman-liman ko.” Dakulaon an ipinagbago niya.\nUni man an sinabi ni Kelsey: “Pag may project ako ginigibo ko iyan pag madali na an deadline. Kaya naghihibi ako, dai makaturog, saka nahahadit. Bako talagang magayon an ugaling iyan.” Nakatabang ki Kelsey an Talinhaga 13:16: ‘An gabos na tawong [alisto an isip] naggigibo nin may kadunungan. Tara an mangmang magpapahayag nin kamangmangan.’ Ipinaliwanag niya kun paano nakatabang sa saiya an paghurop-hurop sa tekstong iyan: “Sarong kadunungan an pagigin praktikal saka an pagpaplano. Ngunyan, pirmi na akong may listahan sa lamesa ko nin iskedyul kan mga gigibuhon ko, asin nakatabang iyan sa sako para magin organisado saka dai magpaliman-liman.”\n“Binayaan ako kan sakong agom asin nawalat sa sako an apat ming aki,” an sabi ni Kirsten. Anong prinsipyo sa Bibliya an nakatabang sa saiya? Mababasa sa Talinhaga 17:17: ‘Sa gabos na panahon namumuot an [tunay na amigo], asin tugang na namumundag [sa panahon nin kasakitan].’ Nagpatabang si Kirsten sa iba na kapareho niyang naglilingkod ki Jehova. Anong tabang an inako niya? “Kadakul kan naitabang sako kan sakong mga amiga! An iba nagwawalat nin mga groseri asin burak sa samong pinto. Tulong beses kaming tinabangan ninda sa paglipat nin maiistaran. May nagtabang man sako na makahanap nin trabaho. Pirmi ko talaga sindang maaasahan.”\nSi Delphine, na nasambitan kasubago, nakamati man nin sobrang pagkapungaw. Nagigirumduman niya pagkatapos na mawara sa saiya an gabos: “Pagmati ko ibang-iba na an buhay ko, bakong arog kan iba na maugma. Sobra an kapungawan ko.” Nakatabang saiya an Salmo 68:6: ‘An mga mamundo tinatawan [nin Diyos] nin harong na iirukan.’ (An Marahay na Bareta Biblia) Ipinaliwanag niya: “Aram ko na bako sanang literal na harong an sinasabi sa teksto. Imbes, nasabutan ko na an Diyos nagtatao sa sato nin sarong espirituwal na harong, sarong ligtas na lugar kun sain igwang tunay na pag-iribanan asin pagkaminuruutan nin mga tawong namumuot ki Jehova. Pero aram ko na dai ako magigin harani sa iba kun dai nguna ako magigin harani ki Jehova. Kaya nakatabang sako an sinasabi kan Salmo 37:4 para magibo iyan: ‘Ibugtak mo an saimong [kaugmahan] diyan ki Jehova, asin itatao niya saimo an mga hinahagad kan saimong puso.’”\nSinabi niya: “Napag-isip-isip ko na dapat akong magin mas harani ki Jehova. Siya an pinakamarahay na amigo. Dangan naggibo ako nin listahan nin mga aktibidad na puwede kong gibuhon kaiba kan mga kapwa ko lingkod ni Jehova, tanganing magin amigo ko an mga tawong namumuot ki Jehova. Nanudan kong magpokus sa marahay na mga kuwalidad kan iba asin palampason an mga nagigibo nindang pagkukulang.”\nSiyempre, bako pa man perpekto an mga amigo tang naglilingkod sa Diyos. May mga inaagihan man na mga problema an mga Saksi ni Jehova arog kan iba. Pero an pag-adal nin Bibliya nagpapahiro sa mga tawo na tabangan an iba sagkod na posible. Sarong kadunungan na magkaigwa nin mga amigong arog kaiyan. Pero, paano kun may mga problemang dai kayang resolberan ngunyan arog kan pagkakaigwa nin malalang hilang o pagkagadan nin kapamilya, may mga prinsipyo daw sa Bibliya na puwedeng makatabang?\nAn pagsunod sa mga sadol kan Bibliya makakatabang saimo na makahanap nin tunay na mga amigo\nI-share I-share 2 Makakatabang Para Maresolberan an mga Problema\nMakakatabang Para Maresolberan an mga Problema


Sa satuyang namumutan na kongresista, Hon. Leni G. Robredo, sa ama kan Ciudad kan Naga, Mayor John G. Bongat, sa mga kaibahan ta sa Sangguniang Panlungsod, sa mga oficiales kan barangay na iyo an sentro kan aktibidad ta ngunian na banggi, sa mga bisita hali sa Naga City People’s Council, Barangay People’s Council asin media, ladies and gentelemen, marhay na banggi po!\nLagpas 20 bulan na an nagtalikod kan piglansar niato an Empowerment and Advancement of Barangays on Local Legislation (ENABL2E) Program kan Abril 2014. Sa paagi nin Ordinance No. 2014-008, na pinagtulod kan saindong lingkod kaiba sina Konsehal Elmer S. Baldemoro asin Vidal P. Castillo, pinunan ta an satuyang programa sa paagi nin Conference on Barangay Legislation na nagmamawot na paurugon an kaaraman kan oficiales kan barangay manungod sa saindang kapangyarihan asin responsibilidad bilang lokal na lehislador. Pinararom niato an kabatiran kan mga oficiales kan barangay sa proseso kan pagpanday nin resolusyon asin ordinansa, asin pinagduunan an mga prinsipyo nin marhay asin silag na pag-governar.\nSa kahagadan niato na an mga best practices sa Sangguniang Panlungsod entirong maibaba sa grassroot levels, inimbitaran ta sa regular session kan konseho an miembros kan 27 Sangguniang Barangay. Sa paagi kan SP Watch, naging salming an Sangguniang Panlungsod kun papano pinapautob an legislative asin parliamentary procedures. Sa mga kahaputan asin komentaryo kan mga barangay, an SP Forum nagtaong oportunidad para magka-huron an mga oficiales kan ciudad asin kan satuyang komunidad.\nPara mas matuom asin magamay kan mga oficiales kan barangay an pasikot-sikot kan lokal na lehislasyon, an saindong lingkod nag-espwerso magsurat nin libro na may titulo Barangay Legislation and Good Governance. Ini pinag-publikar asin pinag-distribuer kan opisina kan Oktobre 2014.\nAn gabos na proyektong nabanggit, iyo an satuyang naging paagi para mas mapakusog an mga barangay asin maasigurar na an satong ciudad, puon sa baba, may mga paborableng polisiya para sa ikaka-progreso kan namamanwaan asin ikaka-uswag kan banwaan. Pangaturugan niato na an mga barangay, na iyong nasa enotan kan pag-governar, kapas asin marikas magserbi sa mga ciudadano --- tatao na maggibo nin lokal na ley na iyong padatulan sa pag-implementar nin mga programa asin pag-pautob nin mga polisiya.\nNin huli kaiyan, namukna an Outstanding Sangguniang Barangay Awards na tuyo na maging monitoring and evaluation mechanism kan ENABL2E Program. Sa paagi nin paglibot sa mga barangay, pag-observar kan saindang regular session, paghiling kan saindang mga dokumentos asin pag-rikisa sa mga ordinansa asin resolusyong saindang pig-haman, maitataas ta pa an kalidad nin pag-governar na igwa sa Naga. Maski pa inagi ta sa kompetisyon, an solong obheto kan Outstanding Sangguniang Barangay Awards iyo na madeterminar kun ano an mga inobasyon sa barangay asin maaraman man kun ano pa an interbensyon na dapat iintroduser kan gobyerno lokal kan Naga.\nNgunian na banggi, maaaraman ta na an resulta asin madedeklara na kun isay sa 27 Sangguniang Barangay an nagluwas na presenteng pinakamatibay asin pinaka-eficiente. Segun sa Ordinance No. 2014-008, igwa kitang naging limang (5) basehan: a) effectiveness of Legislative Agenda (15%), b) effectiveness of legislative tracking system (10%), c) availability of legislative documents (10%), d) efficiency of performance of Sangguniang Barangay (50%), asin e) quality of office set-up and sanggunian deliberations (15%).\nAn mahigos na naglapigot na maglibot sa mga barangay asin mag-adal kan sinumiter na mga dokumentos iyo an mahihigos na miembros kan Outstanding Sangguniang Barangay Awards Committee. Sa saindang espwerso, nai-abante ta an satuyang adbokasiya na pakusugon an good governance sa Naga.\nNin huli kaiyan, bago ako magtapos, boot kong imbitaran sa enotan, para sa simpleng Awarding kan Plaque of Appreciation, an miembros kan Outstanding Sangguniang Barangay Awards, na kinababalehan ni Jesse M. Robredo Good Governance Center Executive Director Renne F. Gumba, pamayo kan komitiba, asin nina Metro Naga Chamber of Commerce and Industry Vice President Jose B. Perez, Professor Kenjie E. Jimenea kan University of Nueva Caceres, dangan si Secretary to the Sangguniang Panlungsod Gil A. Dela Torre. Dios mabalos sa saindong tinaong oras asin dunong.


Presyo kan bagas malangkaw\nPili, Camarines Sur - Kulang na an pigsusuplay na sinakong bagas kan National Food Authority sa mga NFA rice retailers sa mercado asin sa mga barangay na an epekto kaini iyo an paglangkaw sa presyo kan commercial rice na piglalaoman mamateon kan consumedores sa mga bulan nin Junio, Julio asin Agosto.\nAn NFA Camarines Sur sa pamamayo ni Provincial Manager Yolanda Navarro nagkumpirmar na kritical na an saindang stock nin bagas huli kan mayo nang pig-aangkat na bagas an gobierno nacional asin kulang pa an saindang nababakal na paroy sa mga paraoma mientras na mas halangkaw an presyo kan binabakal na paroy kan\nmga pribadong comprador.\nSinabi man ni Assistant Provincial Manager Nora Follosco, na nagbawas nin cincuenta por ciento an saindang pigdidistrubuer na sinakong bagas sa mga NFA rice retailers sa mercado asin sa mga barangay. Pighalimbawa kaini kun si dating viente sakong bagas cada semana nganing dai maubos tolos an saindang stock sa bodega ginibo nalang na sampolong sako.\nDakulang bagay an regular na pigsusuplay na NFA rice sa mga mercado huli ta an presyo kaini P28 cada kilo na nagcocompetencia sa presyo kan commercial rice nag-aabot na sa P35 hasta P43, sabi pa kan NFA CamSur.\nAfuera pa kaini, piglalaoman na magkukulang naman an stock nin mga commercial rice sa bodega kan pribadong negociantes matapos makaabot sa kaaraman kan agencia na igwang darakulang negocianteng bagas sa Ciudad nin Davao asin Cotabato nag-aangkat nan in bagas sa Rinconada area asin sa ibang mga banwaan sa segundo asin tercer distrito kan Camarines Sur nganing darahon sa Mindanao.\nIgwa pang nagkukuang suplay nin bagas sa segundo distrito na dinadara sa Ciudad nin Bacolod na pinapaagi sa barko sa Pasacao, Camarines Sur, sabi pa ni Follosco.\nSinabi pa na base sa saindang inventaryo kan Mayo 19 igwa na sanang 18 mil na sakong stock na bagas asin dai na ngani ini masarong semanang consumo.\nSa palay procurement program kan bulan nin Marso, Abril asin Mayo kan nagtalikod na taon nakakabakal pa sinda nin hasta 130 mil na sakong paroy gikan sa mga paraoma alagad sa kaparejong peryodo 7 mil sakong paroy na sana.\nAlagad napag-araman kan NFA Bikol na an saindang oficina central mapipiritan nang mag-angkat nin bagas sa nacion kan Vietnam nganing maseguro an food security kan mga tawo.\nAn pagpundo kan gobierno nacional sa pag-angkat nin bagas huli man sana sa orden ni Presidente Rodrigo Duterte alagad sa ngonian na realisar na igwang negatibong epekto sa suplay. (DPA)


Juan 19 | Bibliya Online | New World Translation\nLinatigo asin tinuya-tuya si Jesus (1-7)\nHinapot giraray ni Pilato si Jesus (8-16a)\nIpinako si Jesus sa harigi sa lugar nin Golgota (16b-24)\nItinugon ni Jesus an saiyang ina (25-27)\nAn pagkagadan ni Jesus (28-37)\nPaglubong ki Jesus (38-42)\n19 Dangan ipinakua ni Pilato si Jesus asin ipinalatigo. 2 Asin an mga suldados nagsalapid nin korona na gibo sa matunok na mga tanom saka ibinugtak iyan sa saiyang payo asin sinulutan ninda siya nin halabang badong purpura,* 3 asin nagdudurulok sinda sa saiya, na sinasabi: “Pag-umawon, ika na Hadi kan mga Judio!” Pigsasarampaling man ninda siya. 4 Nagluwas giraray si Pilato asin nagsabi sa sainda: “Uni! Iaatubang ko siya sa saindo tanganing maisihan nindo na dai akong makuang sála sa saiya.” 5 Kaya nagluwas si Jesus, na may koronang gibo sa matunok na mga tanom saka may sulot na halabang badong purpura. Asin sinabi ni Pilato sa sainda: “Hilinga! Uya an tawo!” 6 Alagad, kan mahiling siya kan mga panginot na saserdote asin kan mga guwardiya, nagkururahaw sinda: “Ibitay siya sa harigi! Ibitay siya sa harigi!”* Sinabi ni Pilato sa sainda: “Darahon nindo siya asin kamo an magpadusa sa saiya,* huli ta dai akong makuang ano man na sála sa saiya.” 7 Sinimbag siya kan mga Judio: “Igwa kaming katugunan, asin sigun diyan, dapat siyang magadan, dahil ginibo niya an saiyang sadiri na aki nin Diyos.” 8 Kan madangog ni Pilato an saindang pigsasabi, lalo pa siyang natakot, 9 asin naglaog giraray siya sa residensiya kan gobernador saka nagsabi ki Jesus: “Taga sain ka?” Alagad dai siya sinimbag ni Jesus. 10 Kaya sinabi ni Pilato sa saiya: “Habo mong magsimbag sa sako? Dai mo aram na may awtoridad akong palibrehon ka asin may awtoridad akong ipagadan ka?”* 11 Sinimbag siya ni Jesus: “Dai ka lamang kutana nin awtoridad sa sako kun dai iyan itinao sa saimo hali sa kaitaasan. Dahil kaiyan, an tawong nagtao sako sa saimo mas dakula an kasalan.” 12 Huli kaini, padagos na naghahanap nin paagi si Pilato na mapalibre si Jesus, alagad nagkururahaw an mga Judio: “Kun papalibrehon mo an tawong ini, bako kang amigo ni Cesar.* An siisay man na ginigibong hadi an sadiri niya nagpapahayag nin pagtumang* ki Cesar.” 13 Pagkadangog ni Pilato kan mga tataramon na ini, dinara niya sa luwas si Jesus, asin nagtukaw siya sa tukawan nin paghukom sa lugar na inaapod Platapormang Gapo, pero sa Hebreo, Gabata. 14 Aldaw na kaidto kan Pag-andam sa Paskuwa; an oras mga ikaanom.* Sinabi niya sa mga Judio: “Hilinga! An saindong hadi!” 15 Alagad, nagkururahaw sinda: “Gadanon siya! Gadanon siya! Ibitay siya sa harigi!”* Sinabi ni Pilato sa sainda: “Ipapagadan ko an saindong hadi?” Suminimbag an mga panginot na saserdote: “Mayo kaming ibang hadi kundi si Cesar.” 16 Dangan itinao niya siya sa sainda tanganing padusahan nin kagadanan sa harigi. Kaya kinua ninda si Jesus. 17 Pinasan niya an hariging pasakitan* asin nagpasiring sa lugar na an apod Lugar nin Bungo, na sa Hebreo inaapod na Golgota. 18 Duman ipinako ninda siya sa harigi kataid nin duwa pang lalaki, tigsaro sa mag-ibong, asin nasa tahaw si Jesus. 19 May isinurat man na titulo si Pilato asin ibinugtak niya iyan sa hariging pasakitan.* An nakasurat: “Jesus na Nazareno, an Hadi kan mga Judio.” 20 Dakul sa mga Judio an nakabasa kan titulong ini, huli ta harani sa siyudad an lugar kun sain ipinako si Jesus sa harigi, asin an titulo nakasurat sa Hebreo, sa Latin, saka sa Griego. 21 Alagad, an mga panginot na saserdote kan mga Judio nagsabi ki Pilato: “Dai mo ipagsurat, ‘An Hadi kan mga Judio,’ kundi na sinabi niya, ‘Hadi ako kan mga Judio.’” 22 Nagsimbag si Pilato: “An naisurat ko na, naisurat ko na.” 23 Kan si Jesus maipako na kan mga suldados sa harigi, kinua ninda an saiyang pang-ibabaw na mga bado saka binaranga iyan sa apat na parte, saro para sa kada suldados, asin kinua man ninda an saiyang pang-irarom na bado. Alagad an pang-irarom na bado daing dinugtungan huli ta hinabol an bilog na kahalabaan kaiyan. 24 Kaya nag-urulay sinda: “Dai ta iyan paggision; magburunutan na sana kita kun kiisay iyan mapapaduman.” Nangyari ini tanganing mautob an sinabi sa Kasuratan: “Pinagbaranga ninda an sakuyang mga bado, asin nagburunutan sinda para sa sakuyang gubing.” Ginibo man nanggad kan mga suldados an mga bagay na ini. 25 Harani sa hariging pasakitan* na namumugtakan ni Jesus, nakatindog an saiyang ina saka an tugang kaining babayi, asin si Maria na agom ni Clopas saka si Maria Magdalena. 26 Kaya kan mahiling ni Jesus na nakatindog sa harani an saiyang ina asin an namumutan niyang disipulo, sinabi niya sa saiyang ina: “Uya! An saimong aki!” 27 Pagkatapos, sinabi niya sa disipulo: “Uya! An saimong ina!” Asin puon kaidto, pinaistar ini kan disipulo sa saiyang harong. 28 Pagkatapos kaini, narealisar ni Jesus na kan oras na idto naisagibo na an gabos na bagay, asin tanganing mautob an sinambit sa Kasuratan, sinabi niya: “Napapaha ako.” 29 Igwa duman nin sarong dulay na pano nin maalsom na arak. Kaya sarong esponghang ibinuntog sa arak na iyan an ikinabit ninda sa sarong sanga nin hisopo* asin irinani iyan sa saiyang nguso. 30 Kan manamitan ni Jesus an maalsom na arak, sinabi niya: “Nautob na!” asin idinuko niya an saiyang payo dangan nautsan siya.* 31 Huling idto an aldaw nin Pag-andam,* hinagad kan mga Judio ki Pilato na ipabari an mga tabay kan mga nasa harigi asin haralion duman an mga hawak kaini, tanganing dai iyan magdanay sa hariging pasakitan sa aldaw nin Sabbath (an aldaw nin Sabbath na idto sarong dakulang Sabbath). 32 Kaya binarari kan mga suldados an mga tabay kan inot na lalaki asin kan saro pa na nasa harigi kataid ni Jesus. 33 Alagad pagrani ninda ki Jesus, nahiling ninda na gadan na siya, kaya dai ninda binari an saiyang mga tabay. 34 Pero an saro sa mga suldados tinusok siya nin garod sa saiyang tagiliran, asin tulos na buminulos hali diyan an dugo saka tubig. 35 An saro na nakahiling kaiyan nagpatotoo, asin tunay an saiyang patotoo, asin aram niya na totoo an saiyang sinasabi, tanganing magtubod man kamo. 36 Sa katunayan, nangyari an mga bagay na ini tanganing mautob an sinabi sa Kasuratan: “Mayo ni saro sa saiyang tulang an mababari.”* 37 Asin sa giraray, may saro pang sinabi sa Kasuratan: “Hihilingon ninda an saro na saindang tinusok.” 38 Pagkatapos kan mga bagay na ini, si Jose na taga Arimatea, na sarong disipulo ni Jesus alagad patago dahil sa takot niya sa mga Judio, nakiulay ki Pilato kun puwede niyang makua an hawak ni Jesus, asin tinawan siya ni Pilato nin permiso. Kaya nagduman siya asin kinua an hawak. 39 Si Nicodemo, an lalaking nagbisita kaidto ki Jesus kan banggi, nagduman man na may darang pinagsalak na* mira* asin aloe* na mga 30 kilos an timbang. 40 Kaya kinua ninda an hawak ni Jesus asin pinatos iyan nin mga telang lino kaiba an mahamot na mga sangkap,* kauyon kan kaugalian kan mga Judio sa paglubong. 41 Nagkataon man na igwa nin hardin sa lugar kun sain siya pinadusahan nin kagadanan,* asin sa hardin na idto may sarong bagong lulubngan* na dai pa lamang nalalagan nin bangkay. 42 Huling idto an aldaw nin Pag-andam kan mga Judio asin harani lang an lulubngan, duman ninda ilinubong si Jesus.\n^ O “asin padusahan nindo siya nin kagadanan sa harigi.”\n^ O “padusahan ka nin kagadanan sa harigi?”\n^ O “kan Emperador.”\n^ O “nagkokontra.”\n^ O “marurunot.”\n^ O posibleng “may darang nakarolyong.”\n^ Apod ini sa sarong kahoy na may mahamot na substansiya na ginagamit bilang pahamot kaidtong panahon kan Bibliya.


Tolo magraralaban sa tercer distrito kan CSur\nTolo na an magraralaban sa cargong congresista sa tercer distrito kan Camarines Sur kasunod kan kunfirmasyon ni dating alcalde asin congresista Sulpicio ‘’Cho’’ Roco Jr. sa saiyang celebrasyon sa kumpleaño kaini kan Oktubre 9 na liwat mabuelta sa karawat politica nganing magplantiar kan saiyang certifico de candidatura komo candidatong representante.\nSiya iyo an magiging candidato kan administrasyon Duterte sa lindong kan PDP-Laban alagad dai pa piglinaw kun mabugtak siya nin completong mga candidato lokal sa pitong banwaan asin sarong ciudad na sakop kan tercer distrito.\nSi incumbent Congressman Gabriel H. Bordado Jr. (LP) nagpahayag na andam siyang mag-re election dawa siisay maglaban na darakulang politico sa provincia mantang ipinaheling kaini an saiyang kakayahan bilang lehislador na nagrerepresentar kan tercer distrito.\nIpinahayag kan saiyang campo paborable sa sarong incumbent na duwa an kalaban mantang completo sinda sa lideres asin makinarya sa mga barangay.\nAn ika-tolong candidato iyo an pagbubuelta kan veteranong politico kan provincia na si dating gobernador asin congresista Luis R. Villafuerte na enot nang nagpahayag sa entrevista sa media macandidato siya sa lindong kan NPC.\nKan nakaaging eleksyon kan Mayo 2016, dinaog siya sa laban kan nagtutukaw na congresista kan tercer distrito. Sa opisyal na resulta sa Comelec Camarines Sur si Bordado nakapatos nin 100,127 na voto contra ki LRV nakakua sana nin 81,074 voto nalamangan nin 19,053. (DPA)


Regulated Travel Scheme (RTS) – Bicol Peryodiko\nRegulated Travel Scheme (RTS)\nIpinag-suspendir sa ikaduwang pagkakataon kan lokal na govierno kan Catanduanes ang programang “Balik Happy Island” para sa mga Local Stranded Individuals (LSI) asin Returning Overseas Workers (ROF) kan nagtalikod na Hulyo 18.\nDara ini kan liwat na pagdakul ning mga poisitibo sa covid-19 resulta kan dagus-dagus na pagdagsa kan satong mga kababayan hale sa Metro Manila asin mga pagtaraed na lugar na dakul ning kaso nin covid-19.\nRason kan lokal na govierno tanganing makatutok sa contact tracing asin pagtabang sa mga pasyente.\nGood move ini sa parte kan provincial government sa pangengenot ni gobernador Joseph Cua nin huli kan pagkahandal kan satong mga kababayan na gare perming pigakurab o stress every time na igwa ning napapabaretang positibo na naman.\nDakul kitang nakukuang feedbacks sa lado kan mga residente na harus na iritable na nin huli sa sinabi ng Sistema. Sa Bicol Region, dai na mabilang sa kamo ang numero nin mga positibo nin huli sa enot ng programa kan national government na “Balik Probinsya” ni Mr. Senador Bong Go.\nSa Masbate asin Sorsogon na harus bilang sa kamot ang numero, ngonian harus pinamumugaran na ning mga positibo sa covid. Intonses, alamrmado ang bilog kumunidad na haloy na kutang nagsakripisyo sa irarom kan enhance community quarantine.\nSa feedback niato, grabe na rin ang reklamo kan mga frontliners maging digdi sa probinsya ning Catanduanes na iyo ang mina-aturgar everytime na igwa ning naifoforward hale sa manifesto na maabot sa saindang lugar maski pukdol ang preparasyon.\nNow, pangapudan sa lado kan IATF, sarong humble suggestion ang satong gustong ipaabot kung mamarapaton.\nAno daw kung magkaigwa kita ning REGULATED TRAVEL SYSTEM (RTS) o acceptance kan mga mawot mag-uli sa probinsya?\nAng boot tang sabihin, may numero ang malaog asin kontrolado o igwa kita ning crowd control procedure tanganing aram ta kung pira sana muna ang dapat ang uya sa probinsya mantang nasa irarom kan saindang quarantine?\nAng centralized travel system dapat imamaneobra kan task force balik happy island na nasa irarom kan IATF.\nMagayon na ehemplo so ginibo kan probinsya sa “ balik happy island”. Segun ki Mr. Paolo Araojo kan Information Unit, dai ning naging positibo sa 995 na mga recipients kan sinabi ng programa. Suma total, epektibo nin huli ta aram ta kung siisay asin ipinagsairarom sa test antes maghale sa Manila asin igwa ning sadiring sasakyan.\nKung aanalisaron mo so mga nairehistrong nagpositibo, kadaklan so mga nag-arkila ning private cars asin nagpahatod sa ciudad ning Tabaco. At presto, makalat nin lagim ang mga ini.\nDai ta pigakontra ang pag-akseptar sa mga mawot mag-uli, alagad dapat igwa ning reglamento ang lokal na govierno. Dapat isipon ta man kung ano ang namamate kan mga residente uya na perming alarmado sa kadabes na igwang positibo.\nKung dai pwede guibuon na centralized kan probinsya, dapat kontrolado kan kan mga munisipyo. Dai pwedeng yaon na sa Tabaco asin dai man nagsairarom sa mahigot na protocol lalo na ang test, papabiyahihon na sa barko.\nIkaduwang suggestion, ano daw kung igwa kita sa Tabaco nin crown control o task force na iyo ang minasara kan mapunta sa isla asin igwa ning stringent policy lalo na ang mga ambulant travelers.\nIkatolong suggestion, sa lado kan management kan mga barko, dapat iimplementar ta ang compartmentalization o zoning sa pagsakay tanganing mapadali ang contact tracing.\nKaipuhan sa mga APOR igwa man ning sarong area asin may barikada, so LSI, iba man ang area, maging so mga ROF as the case maybe.\nSa paaguing an, maiibitaran ta ang pagkalat ning virus kung siisay man sainda ang igwa asin madali ang tracing ingkaso igwa ning positibo sa kada grupo.\nSa pagbaba ning barko, enot na maluwas so mga APOR, sunod LSI asin Huri ang mga ROF nin huli ta dakula ang porsiyento kan probability kan mga ini sa covid.\nSa arog kaan na sitwasyon, malibyano ang sitwasyon asin dai nakakamate ning grabeng stress maginig ang satong mga kababayan sa probinsya.\nSa panahon na ini, kaipu ta ang strategic and systematic policies asin bakong armalite system tanganing malabanan ang virus.\nTotoo, pinagrekunucir ta ang karapataran kan mga ining makaabot sa sadiring lugar, alagad dapat magpasairarom sinda sa stringent protocols.\nBasado sa monitoring nyato sa lado kan mga frontliners sa mga munisipyo na iyo ang minasalo kan gabat sa pag-ataman kan mga nasa quarantine facilities, medyo napupulitika pano soboot ang Sistema kung kaya nakakalusot ang nagkapira sa mga ini na dai gaagi sa mahigot na proseso.\nPakiulay kan mga frontliners, helingon asiin mateon man tabi ninda maging kan mga alkalde asin provincial government ang saindang sitwasyon. Nasa hukay na soboot ang saindang bitis, sa kadabes na pag-abot kan mga LSI, ROF asin iba pang mga persona nin huli sa quarantine protocols. Tao lang naman sinda na marunong masaktan asin bakong robot.


Nadangog ko an Presidente nagsabi na ‘estupido’ an Dios. Ano an masasabi mo kaini?\nDai ko masabotan kun tano ta kaipuhan pa iyan o kun tano ta ginigibo ini.\nNakakadisturbong gayo. Asin ako mismo nariribongan: Tano ta kaipuhan pang pakiaraman an pagtubod kan mga Catolico asin mga Cristiano sagkod sa punto na garo baga pagpakaraot asin pagduhagi? Bako daw na susog sa satong batas, an gobyerno kaipuhan na protegeran an derecho kan mga tawo na makapagsabuhay kan saindang pagtubod o relihiyon, magin ano pa man an pagtubod na iyan? Alagad, pano kun rinaraot asin garo iniinsulto an sarong grupo nin mga paratubod?\nNariribongan ako kun tano ta imbes mga bagay manonongod sa ekonomiya, an nagdadagdag na krimen asin garadanan, an dai masugpo na droga, an pagmahal kan mga barakalon -ini gayod an kaipuhan tawan nin mas orog na atensyon, tano ta an pagduhagi kan Dios asin kan mga parasunod an garo naglalataw na tinatawan nin oras?\nNakakamundo. Sabi ni Mother Teresa, maraot an kapobrehan. Alagad mas malala an kapborehan na dai nin Dios.\nBaka malingaw kita na sa katikapuhan, sa kapobrehan -an nawawalat na kayamanan, iyo an Dios. Kan tinamaan kita kan bagyong Yolanda, bakong kuwarta, bakong buwis, bakong awtoridad an nagin sarigan ta, kundi an Dios.\nAn kahapotan manonongod sa Dios asin sa natura kan Dios, haloy nang pinag-adalan asin pinaghorop-horopan kan mga pilosopo, siyentipiko asin mga madodonong na tawo. Bakong bago an mga pagtuyaw na sinabi kan Presidente manonongod sa Dios. Dakul naman an naghingowa na haleon an pagtubod o na paraon an relihiyon. Alagad yaon sa naturaleza kan tawo an pagtubod asin pagsarig sa saro na Orog na Makapangyarihan kisa sa tawo.\nKan panahon nin Napoleaon, sa saiyang dakulang kapangyarihan, nahiling niya na dai niya kayang haleon an pagtubod Cristiana. Sa Tsina, dawa an gobyerno nahiling na dai ninda kayang paraon an pagtubod Cristiana. Dawa sa mga enot na panahon kan Simbahan, kan ginagadan an mga martir, ibinabahog sa mge leon asin sinusulo sa mga plaza, dai napara an pagtubod Cristiana. Sabi nin sarong Pilosopo, si Nietsche, ‘gadan daa an Dios’. Alagad an katotoohan, haloy nang gadan na si Nietsche, an Dios buhay. Dawa an mga madudunong na mga tawo, pakatapos nin pagparahingowa na patunayan na daing halaga an pagtubod sa Dios, nag-ako na an pagtubod asin pagsarig nin mga tawo mga bagay na dai puedeng negaran sa buhay nin tawo.\nIgua man nin mga tawo na nagsasabi na mayo nin Dios -ini an mga ateista. Igua nin sarong doktor na ‘scientist asin atheist’. Paghona niya ‘intelligent’ an saiyang posisyon. Alagad nangalas siya na idtong mga nagsasabi na mayo nin Dios, kulang nin mga magabat na argumento huli ta dai man sinda naghahanap nin ebidensya. Nangalas siyang na madiskubre na an mga paratubod, hararom an paghanap asin tunay an pagsiyasat kisa sa mga nagkokontra sa presensya nin Dios.\nMakamundong gayo an mga sinasabi kan Presidente dapit sa Dios; nakaka-offend, huli an satong pagsarig asin pagkamoot sa Dios, parte kan satong pagkatawo. Kun kita naiinsulto asin nakukulgan kung dinuduhagi an satong mga magurang, iyo man ini an namamate ta manonongod sa Dios.\nKaya ako naghahapot: Tano ta ginigibo ini kan Presidente? Dai man nagtotokdo nin maraot an Cristianong pagtubod.\nPuede pa daw kita maghagad nin proteksyon sa gobyerno o sa Presidente tangani na kita malaya na makakapagsabuhay kan satong pagtubod, sarong derecho na itinatao sato kan Konstitusyon?\nPara sa sarong pobreng nasyon, dai lugod maubos an yaman ta. Saro sa natatada, an satong pagtubod asin pagsarig sa Dios. Asin an satong pagsarig sa Dios na nagadan para sato, magdara lugod sato sa pagdusay nin buhay para sa kapwa asin para sa Dios.


Mga paraoma apektado kan unli rice importation\nNagtutubod an sarong miembro kan Sangguniang Panlungsod kan Ciudad nin Naga na ciertong apektado an saradit na mga paraoma sa pinaluwas na direktiva ni Presidente Rodrigo R. Duterte na hinahali na an quota sa rice importation sa gabos na negociante nin bagas.\nBako lang digdi sa Ciudad nin Naga an ma-aapekaran envez sa enterong nasyon na dapat gibohan nin pag-aadal asin plano kan gobierno orog na kan Department of Agriculture asin lokal na gobierno.\nIni an pigtawan punto ni Consejal Joselito Del Rosario sa saiyang privilege speech sa sesyon kan consejo kasunod kan pinaluwas ni Presidente Duterte na paborable sa mga negociante alagad an nakakaherak digdi iyo an pobreng paraoma.\nKun may unli call asin unli text sa cellphone igwa man ‘’unli rice importation’’ na an nangyayari ngani sa ngonian palangkaw na palangkaw an presyo nin bagas alagad kun panahon nin aranihan nagpaparababa an presyo nin paroy kan mga paraoma kun saindang pinapabakal sa pribadong comprador.\nDai na nag-aasa an mga paraoma asin consumedores sa National Food Authority (NFA), nangyari pa na bakong marhay sa paraoma an direktiva ni Duterte, sabi pa ni Del Rosario.\nSa ngonian dai na estable an suplay nin bagas kan NFA na pueding magcompetencia sa presyo kan commercial rice, afuera kaini hababa an presyo kan saindang pagbakal nin paroy sa mga paraoma dinaog na sinda kan pribadong comprador.\nNakatalaan ipaapod sa masunod na sesyon regular kan Sangguniang Panlungsod si City Agriculturist Edna Bongalonta nganing aramon kun ano an mga plano asin programa kaini sa paraoma na ciertong ma-aapektaran kan unli importation nin bagas, sabi pa kan consejal.